ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 158/2012 ΤΗΣ ΕΠΙΤΡΟΠΉΣ της 22ας Φεβρουαρίου 2012 για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. (2) Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Φεβρουαρίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΑΠΌΦΑΣΗ ΤΗΣ ΕΠΙΤΡΟΠΉΣ της 22ας Φεβρουαρίου 2012 σχετικά με τις κρατικές ενισχύσεις αριθ. SA.29608 (C37/10) τις οποίες χορήγησε η Ουγγαρία για την ανακεφαλαιοποίηση της FHB Jelzálogbank Nyrt [κοινοποιηθείσα υπό τον αριθμό C(2012) 1021] (Το κείμενο στην αγγλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (2014/296/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 108 παράγραφος 2 πρώτο εδάφιο, Έχοντας υπόψη τη συμφωνία για τον Ευρωπαϊκό Οικονομικό Χώρο, και συγκεκριμένα το άρθρο 62 παράγραφος 1 στοιχείο α, Αφού κάλεσε τους ενδιαφερομένους να υποβάλουν τις παρατηρήσεις τους, σύμφωνα με τα ανωτέρω άρθρα (1), και έχοντας υπόψη τις παρατηρήσεις αυτές, Εκτιμώντας τα ακόλουθα: Ι. ΔΙΑΔΙΚΑΣΙΑ (1) Στις 25 Μαρτίου 2009, η Ουγγαρία χορήγησε στην FHB Jelzálogbank Nyrt (εφεξής η «FHB» ή η «τράπεζα») μεσοπρόθεσμο κρατικό δάνειο 120 δισεκατ. ουγγρικών φιορινιών (HUF) [περίπου 410 (2) εκατ. ευρώ] στο πλαίσιο του μηχανισμού ρευστότητας για τις ουγγρικές τράπεζες που εγκρίθηκε από την Επιτροπή στις 14 Ιανουαρίου 2010 (3). Στις 31 Μαρτίου 2009, οι ουγγρικές αρχές προέβησαν στην ανακεφαλαιοποίηση της FHB με το ποσό των 30 δισεκατ. HUF (περ. 100 εκατ. ευρώ), υπό τη μορφή νεοεκδοθεισών προνομιούχων μετοχών ειδικού μερίσματος συν μιας μετοχής με δικαίωμα ψήφου, που χορηγήθηκε στις 31 Μαρτίου 2009 στο πλαίσιο του μηχανισμού εγγυήσεων και ανακεφαλαιοποίησης (4). (2) Με τις επιστολές της με ημερομηνίες 3 Απριλίου, 13 Μαΐου, 14 Ιουλίου και 11 Σεπτεμβρίου 2009, η Επιτροπή ζήτησε πληροφορίες από τις ουγγρικές αρχές σχετικά με τους όρους της ανακεφαλαιοποίησης. Οι ουγγρικές αρχές απάντησαν με τις επιστολές τους με ημερομηνίες 24 Απριλίου, 2 Ιουνίου, 12 Αυγούστου και 9 Οκτωβρίου 2009. (3) Λόγω αμφιβολιών ως προς την ευρωστία της τράπεζας κατά τον χρόνο της ανακεφαλαιοποίησης, η Επιτροπή ζήτησε από την Ουγγαρία στις 19 Οκτωβρίου 2009 να υποβάλει σχέδιο αναδιάρθρωσης της FHB σύμφωνα με την ανακοίνωση της Επιτροπής περί της αποκατάστασης της βιωσιμότητας και αξιολόγησης των μέτρων αναδιάρθρωσης στον χρηματοπιστωτικό τομέα στο πλαίσιο της παρούσας κρίσης βάσει των κανόνων περί κρατικών ενισχύσεων (5) (εφεξής η «ανακοίνωση περί αναδιάρθρωσης»). Η Ουγγαρία χορήγησε πρόσθετες πληροφορίες στις 12 και στις 19 Νοεμβρίου 2009, καθώς και ένα προκαταρκτικό σχέδιο αναδιάρθρωσης στις 26 Ιανουαρίου 2010. (4) Στις 19 Φεβρουαρίου 2010, η FHB αποπλήρωσε ολόκληρο το ποσό της ανακεφαλαιοποίησης προς το Δημόσιο. (5) Με τις επιστολές της με ημερομηνίες 24 και 25 Μαρτίου 2010, η Ουγγαρία υπέβαλε πρόσθετες πληροφορίες στην Επιτροπή. Η FHB διεξήγαγε γενική συνέλευση των μετόχων στις 21 Απριλίου 2010, κατά την οποία αποφάσισε την καταβολή αποζημίωσης στο Δημόσιο για την ανακεφαλαιοποίηση, και στη συνέχεια η Επιτροπή ζήτησε πληροφορίες με την επιστολή της με ημερομηνία 22 Απριλίου 2010. (6) Η Επιτροπή ζήτησε πρόσθετες πληροφορίες με τις επιστολές της με ημερομηνίες 2 Ιουνίου και 1 Οκτωβρίου 2010. Οι ουγγρικές αρχές χορήγησαν πρόσθετες πληροφορίες με την επιστολή τους με ημερομηνία 11 Ιουνίου 2010. (7) Στις 15 Ιουνίου 2010, η Ουγγαρία υπέβαλε επικαιροποιημένο σχέδιο αναδιάρθρωσης, το οποίο συμπληρώθηκε με πρόσθετα ουσιώδη δεδομένα που υποβλήθηκαν στις 30 Σεπτεμβρίου 2010. (8) Οι ουγγρικές αρχές υπέβαλαν πρόσθετες πληροφορίες με τις επιστολές τους με ημερομηνίες 18 Ιουνίου, 28 Ιουλίου και 5 Οκτωβρίου 2010 και πληροφόρησαν την Επιτροπή με την επιστολή τους με ημερομηνία 29 Οκτωβρίου 2010 ότι η FHB είχε καταβάλει αποζημίωση για την ανακεφαλαιοποίηση. (9) Στις 16 Δεκεμβρίου 2010, η Επιτροπή αποφάσισε να κινήσει τη διαδικασία που ορίζεται στο άρθρο 108 παράγραφος 2 της Συνθήκης για τη λειτουργία της Ευρωπαϊκής Ένωσης (εφεξής η «Συνθήκη») σχετικά με τα μέτρα ενίσχυσης υπέρ της FHB. Στη συνέχεια, οι ουγγρικές αρχές ζήτησαν από την Επιτροπή να τροποποιήσει την εν λόγω απόφαση δεδομένου ότι ορισμένα μέρη της ήταν εσφαλμένα και δεν είχαν επικαιροποιηθεί. Ως εκ τούτου, η απόφαση αντικαταστάθηκε από νέα απόφαση της 24ης Ιανουαρίου 2011 (6) (εφεξής η «απόφαση κίνησης της διαδικασίας»). Με την επιστολή της με ημερομηνία 24 Ιανουαρίου 2011, η Επιτροπή πληροφόρησε τις ουγγρικές αρχές ότι είχε αποφασίσει να κινήσει τη διαδικασία που ορίζεται στο άρθρο 108 παράγραφος 2 της Συνθήκης αναφορικά με το μέτρο ενίσχυσης. Η απόφαση της Επιτροπής για την κίνηση της διαδικασίας δημοσιεύτηκε στην Επίσημη Εφημερίδα της Ευρωπαϊκής Ένωσης στις 18 Ιουνίου 2011. Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους επί του μέτρου. (10) Με την επιστολή τους με ημερομηνία 2 Μαρτίου 2011, οι ουγγρικές αρχές υπέβαλαν τα σχόλιά τους επί της απόφασης κίνησης της διαδικασίας της Επιτροπής, της 24ης Ιανουαρίου 2011, βάσει της οποίας κινήθηκε επίσημη διαδικασία έρευνας σχετικά με το μέτρο που ελήφθη υπέρ της FHB. Οι παρατηρήσεις αυτές συμπληρώθηκαν με τα σχόλια που ελήφθησαν από την FHB με την επιστολή με ημερομηνία 11 Ιουλίου 2011. (11) Με την επιστολή του με ημερομηνία 18 Ιουλίου 2011, ένας τρίτος (η Magyar Jelzálogbank Egyesület - η ένωση ουγγρικών κτηματικών τραπεζών) υπέβαλε στην Επιτροπή τα σχόλιά του επί της απόφασης κίνησης της διαδικασίας. (12) Με την επιστολή τους με ημερομηνία 3 Οκτωβρίου 2011, οι ουγγρικές αρχές υπέβαλαν νεότερη επικαιροποίηση του σχεδίου αναδιάρθρωσης, καθώς και πρόσθετες πληροφορίες σχετικά με την αποπληρωμή της ανακεφαλαιοποίησης προς το ουγγρικό Δημόσιο. (13) Στις 15 Δεκεμβρίου 2011, υπεγράφη νέα συμφωνία μεταξύ της FHB και του ουγγρικού Δημοσίου, βάσει της οποίας η τράπεζα όφειλε να καταβάλει στο Δημόσιο την αποζημίωση που είχε συμφωνηθεί αρχικά στη συμφωνία ανακεφαλαιοποίησης. II. ΠΕΡΙΓΡΑΦΗ ΤΟΥ ΔΙΚΑΙΟΥΧΟΥ 1.1. Ο ΔΙΚΑΙΟΥΧΟΣ (14) Η FHB ιδρύθηκε από το Δημόσιο το 1997. Το Δημόσιο εκποίησε σταδιακά τη συμμετοχή του στην FHB. Το 2003 η FHB εισήχθη στο χρηματιστήριο της Βουδαπέστης και τον Αύγουστο του 2007 το Δημόσιο μείωσε την πλειοψηφική συμμετοχή του στην τράπεζα σε ποσοστό λίγο μεγαλύτερο του 4 %. (15) Η FHB ιδρύθηκε αρχικά ως κτηματική τράπεζα για να προωθήσει τη χρήση ενυπόθηκων ομολογιών. Υπόκειτο σε αυστηρούς κανόνες αναφορικά με τον περιορισμό των δραστηριοτήτων, τις εγγυήσεις και συγκεκριμένη εποπτεία με σκοπό τη διασφάλιση της μέγιστης ασφάλειας των ενυπόθηκων ομολογιών. Αρχικά επιτράπηκε στην FHB να χορηγεί μόνον μακροπρόθεσμα ενυπόθηκα δάνεια και εγγυήσεις σχετιζόμενες με ενυπόθηκα δάνεια, καθώς και να διενεργεί ορισμένα είδη συναλλαγών επί παραγώγων προκειμένου να αντισταθμίζει τη θέση της που προκύπτει από τις χορηγήσεις ενυπόθηκων δανείων. Οι ενυπόθηκες ομολογίες αποτελούσαν την κύρια πηγή χρηματοδότησης για τις χορηγήσεις της. Η τράπεζα αναχρηματοδοτούσε επίσης ενυπόθηκα δάνεια που είχαν χορηγήσει άλλες τράπεζες. (16) Το 2006 η FHB εφάρμοσε το Νέο Στρατηγικό Σχέδιο προκειμένου να επεκτείνει την τραπεζική της δραστηριότητα και το δίκτυο υποκαταστημάτων της, ώστε να διευρύνει τη χρηματοδοτική και επιχειρησιακή της βάση εισερχόμενη στη λιανική αγορά μέσω της Εμπορικής Τράπεζας FHB. Με το πέρασμα του χρόνου, η FHB ξεκίνησε την πώληση ορισμένων λιανικών και εταιρικών δανειακών προϊόντων, καθώς και την προσφορά υπηρεσιών διαχείρισης λογαριασμών, καταθέσεων και καρτών, επεκτείνοντας έτσι το φάσμα των προϊόντων της στο σκέλος του παθητικού. (17) Η FHB αποτελεί έναν όμιλο που περιλαμβάνει τη μητρική εταιρεία, την FHB Mortgage Bank Co. Plc, και τις εξής κατά το 100 % θυγατρικές: FHB Commercial Bank Ltd, FHB Service Ltd, FHB Real Estate Ltd και FHB Life Annuity Real Estate Investment Ltd. Δραστηριοποιείται κυρίως στην αγορά ενυπόθηκων ομολογιών. Η FHB κατέχει μερίδιο αγοράς 23 % (το 2009) και είναι η δεύτερη σε μέγεθος εταιρεία στην ουγγρική αγορά (μετά την OTP Bank, η οποία κατέχει μερίδιο αγοράς 74 %). Η FHB κατέχει μερίδιο αγοράς 4,6 % στα λιανικά ενυπόθηκα δάνεια και 0,6 % στις λιανικές καταθέσεις. (18) Όταν ανακεφαλαιοποιήθηκε η τράπεζα τον Μάρτιο του 2009, ο συνολικός ισολογισμός της ανερχόταν σε 746,2 δισεκατ. HUF. Κατά την ίδια ημερομηνία, το ποσοστό κεφαλαιακής επάρκειας της τράπεζας (εφεξής «CAR») ανερχόταν σε 10,5 %. Τα κεφάλαια που χορηγήθηκαν από το Δημόσιο αύξησαν το CAR της FHB σε 16,1 % στο τέλος του 2009 (υπολογιζόμενο βάσει των ουγγρικών λογιστικών κανόνων). 1.2. ΤΟ ΠΛΑΙΣΙΟ (19) Η Ουγγαρία είναι ένα από τα κράτη μέλη που επηρεάστηκαν περισσότερο από την οικονομική κρίση. Οι πολυετείς δαπάνες από μέρους της κυβέρνησης, καθώς επίσης οι κατασκευές και η κατανάλωση που βασίζονταν στη χορήγηση δανείων, είχαν οδηγήσει σε σοβαρές ανισορροπίες στην οικονομία ακόμη πριν από την κρίση. Η επικράτηση των δανείων προς νοικοκυριά σε ευρώ και ελβετικό φράγκο, καθώς και η συνεχιζόμενη εξάρτηση από την εξωτερική χρηματοδότηση κατέστησαν τη χώρα και τον τραπεζικό τομέα της ευάλωτα στις διακυμάνσεις της αξίας του ουγγρικού φιορινιού, η οποία μειώθηκε σημαντικά κατά τη διάρκεια της κρίσης. (20) Η οικονομική κρίση επηρέασε την Ουγγαρία σε σημείο που το Διεθνές Νομισματικό Ταμείο (εφεξής «ΔΝΤ»), η Ευρωπαϊκή Ένωση (εφεξής, «ΕΕ») και η Παγκόσμια Τράπεζα χρειάστηκε να χορηγήσουν έκτακτα δάνεια στην Ουγγαρία τον Νοέμβριο του 2008 προκειμένου να μειώσουν τις εντάσεις που ασκούνταν στις χρηματοπιστωτικές αγορές της χώρας. (21) Αντιδρώντας στις σοβαρές συνέπειες που είχε η κρίση στην ουγγρική οικονομία, η ουγγρική κυβέρνηση εφάρμοσε ορισμένα μέτρα που αποσκοπούσαν στη στήριξη του χρηματοπιστωτικού τομέα και χρηματοδοτήθηκαν από ένα κοινό πακέτο προερχόμενο από το ΔΝΤ, την ΕΕ και την Παγκόσμια Τράπεζα. Τα μέτρα συμπεριέλαβαν έναν μηχανισμό στήριξης της ρευστότητας, καθώς και έναν μηχανισμό εγγυήσεων και ανακεφαλαιοποίησης. (22) Ο μηχανισμός στήριξης της ρευστότητας (εφεξής «μηχανισμός ρευστότητας»), που θεσπίστηκε βάσει του ουγγρικού νόμου περί δημόσιων οικονομικών, προβλέπει την παροχή ρευστότητας υπό τη μορφή δανείων προς χρηματοπιστωτικά ιδρύματα. Εγκρίθηκε από την Επιτροπή στις 14 Ιανουαρίου 2009 (7) και παρατάθηκε αρκετές φορές έκτοτε, τελευταία δε στις 31 Δεκεμβρίου 2011 (8). (23) Βάσει της απόφασης της 12ης Φεβρουαρίου 2009 (9), η Επιτροπή ενέκρινε τον μηχανισμό εγγυήσεων και ανακεφαλαιοποίησης της Ουγγαρίας. Στο πλαίσιο του μηχανισμού αυτού, το ουγγρικό Δημόσιο μπορούσε να αναλάβει προνομιούχες μετοχές, οι οποίες θεωρούνταν κεφάλαιο κατηγορίας 1 σε τράπεζες. Το σκέλος που αφορούσε την ανακεφαλαιοποίηση του μηχανισμού παρατάθηκε αρκετές φορές, τελευταία δε στις 31 Δεκεμβρίου 2011. (24) Με βάση το καθεστώς εγγυήσεων και ανακεφαλαιοποίησης, εφόσον η ανακεφαλαιοποίηση υπερβαίνει το 2 % της αξίας σταθμισμένων κατά τον κίνδυνο περιουσιακών στοιχείων (εφεξής «RWA»), οι ουγγρικές αρχές πρέπει να ενημερώνουν την Επιτροπή και να υποβάλλουν λεπτομερή εκτίμηση του κατά πόσον πιστεύουν ότι μια τέτοια τράπεζα εξακολουθεί να θεωρείται ουσιωδώς εύρωστο ίδρυμα. Εάν η Επιτροπή δεν δεχθεί την εκτίμηση ότι η τράπεζα διαθέτει ουσιώδη ευρωστία, η ανακεφαλαιοποίηση μπορεί και πάλι να υλοποιηθεί, αλλά η αποζημίωση πρέπει να αυξηθεί ώστε να αντικατοπτρίζει τον υψηλότερο κίνδυνο, και πρέπει να υποβληθεί στην Επιτροπή σχέδιο αναδιάρθρωσης εντός έξι μηνών από την ανακεφαλαιοποίηση. Οι λόγοι για τις δυσκολίες της FHB (25) Η Ουγγαρία επηρεάστηκε σοβαρά από την οικονομική κρίση, η οποία, σε συνδυασμό με άλλα εσωτερικά προβλήματα του τραπεζικού τομέα, επιδείνωσε την κατάσταση των ουγγρικών τραπεζών. (26) Η FHB χρειάστηκε κρατική ενίσχυση διότι, σε αντίθεση με άλλες ουγγρικές τράπεζες, δεν διέθετε μητρική εταιρεία στην ευρωζώνη και συνεπώς δεν μπορούσε να εξασφαλίσει φθηνή χρηματοδότηση προερχόμενη από την Ευρωπαϊκή Κεντρική Τράπεζα (εφεξής «ΕΚΤ»). Οι διευκολύνσεις της ΕΚΤ, συμπεριλαμβανομένων διάφορων διευκολύνσεων που περιλαμβάνουν ρέπος, ήταν διαθέσιμες στην ευρωζώνη από το φθινόπωρο του 2008. Η Εθνική Τράπεζα της Ουγγαρίας δημιούργησε έναν μηχανισμό στις αρχές του 2010, ο οποίος όμως απλώς αύξησε την πρόσβαση σε χρηματοδότηση σε ουγγρικά φιορίνια, αλλά όχι τη χρηματοδότηση σε ευρώ, πράγμα που, κατά την FHB, ήταν ζωτικής σημασίας κατά τη διάρκεια της σφοδρότερης περιόδου της κρίσης (10). (27) Σύμφωνα με τις ουγγρικές αρχές, η ανακεφαλαιοποίηση της FHB ήταν απαραίτητη προκειμένου να διασφαλιστεί η φερεγγυότητα της τράπεζας και να αντιμετωπιστούν τα προβλήματα ρευστότητας που αντιμετώπιζε ολόκληρος ο τραπεζικός κλάδος στην Ουγγαρία. III. ΠΕΡΙΓΡΑΦΗ ΤΩΝ ΜΕΤΡΩΝ ΕΝΙΣΧΥΣΗΣ (28) Τα μέτρα ενίσχυσης που ελήφθησαν από την Ουγγαρία προς όφελος της FHB περιγράφηκαν στην απόφαση κίνησης της διαδικασίας της Επιτροπής, της 24ης Ιανουαρίου 2011, και περιλάμβαναν τα εξής: - μεσοπρόθεσμο κρατικό δάνειο στο πλαίσιο του μηχανισμού ρευστότητας ύψους 120 δισεκατ. HUF (περ. 410 εκατ. ευρώ), που χορηγήθηκε στις 25 Μαρτίου 2009, με ημερομηνία λήξης την 11η Νοεμβρίου 2012, - ανακεφαλαιοποίηση ύψους 30 δισεκατ. HUF (περ. 100 εκατ. ευρώ), υπό τη μορφή νεοεκδοθεισών προνομιούχων μετοχών ειδικού μερίσματος συν μιας μετοχής με δικαίωμα ψήφου, που χορηγήθηκε στις 31 Μαρτίου 2009 στο πλαίσιο του μηχανισμού εγγυήσεων και ανακεφαλαιοποίησης. (29) Μια συμφωνία ανακεφαλαιοποίησης μεταξύ της Ουγγαρίας και της FHB καθόρισε τον μαθηματικό τύπο με τον οποίο το ποσοστό αποζημίωσης του Δημοσίου για τις μετοχές υπολογίσθηκε σε 10,49 %, ποσοστό το οποίο συμφωνεί με το ποσοστό αποζημίωσης για ουσιωδώς εύρωστες τράπεζες που έχει καθοριστεί βάσει του μηχανισμού εγγυήσεων και ανακεφαλαιοποίησης, και το οποίο θα καταβαλλόταν υπό τη μορφή μερισμάτων. Η ανακεφαλαιοποίηση ανήλθε στο 9 % των RWA της FHB, ποσοστό που υπερβαίνει το όριο του 2 % το οποίο έχει καθοριστεί βάσει του μηχανισμού εγγυήσεων και ανακεφαλαιοποίησης, κάτω από το οποίο τα ιδρύματα-δικαιούχοι μπορούν να θεωρούνται ουσιωδώς εύρωστα. Εφόσον το μέτρο αυτό δεν κοινοποιήθηκε στην Επιτροπή πριν την υλοποίησή του, η Επιτροπή δεν είχε την ευκαιρία να ελέγξει εάν η τράπεζα θα έπρεπε να θεωρηθεί ουσιωδώς εύρωστη βάσει του μηχανισμού εγγυήσεων και ανακεφαλαιοποίησης. Όταν ο δικαιούχος θεωρείται μη εύρωστος βάσει του μηχανισμού εγγυήσεων και ανακεφαλαιοποίησης, απαιτείται σχέδιο αναδιάρθρωσης, και το ποσοστό αποζημίωσης πρέπει να αντανακλά τον ουσιωδώς μη εύρωστο χαρακτήρα της τράπεζας και να είναι υψηλότερο από το ποσοστό αποζημίωσης που ισχύει για μια ουσιωδώς εύρωστη τράπεζα. (30) Παρά τις δυσκολίες, η τράπεζα κατάφερε να λειτουργήσει επιτυχώς κατά την περίοδο αυτή: είχε ισχυρή κεφαλαιακή θέση (CAR ύψους 10,5 % τον Μάρτιο του 2009) και αξιολογήθηκε με Baa3 από τον οίκο αξιολόγησης Moody's Investors Service (εφεξής «Moody's»), αξιολόγηση που εξακολουθεί να θεωρείται «επιπέδου επένδυσης». Τον Φεβρουάριο του 2010, λιγότερο από εννέα μήνες μετά την ανακεφαλαιοποίηση, η τράπεζα επαναγόρασε τις προνομιούχες μετοχές ειδικού μερίσματος που κατείχε το Δημόσιο. (31) Η τράπεζα αποφάσισε να αποπληρώσει την ανακεφαλαιοποίηση βάσει ενός επανεξετασθέντος ενοποιημένου τρέχοντος και αναμενόμενου CAR, λαμβάνοντας υπόψη τη μακροοικονομική πρόβλεψη που χρησιμοποιήθηκε στον σχεδιασμό της για το 2010 και τα στοιχεία περί αναμενόμενων όγκων, υπολοίπων και κινδύνων που περιλαμβάνονταν στο χρηματοοικονομικό σχέδιο της τράπεζας για το 2010. Η επανεξέταση οδήγησε στο συμπέρασμα ότι, παρά την παγκόσμια οικονομική κρίση, η κατάσταση της τράπεζας στο τέλος του έτους ήταν σημαντικά καλύτερη από ό,τι αναμενόταν κατά τον χρόνο σύναψης της συμφωνίας ανακεφαλαιοποίησης της τράπεζας με το ουγγρικό Δημόσιο στις αρχές του 2009. (32) Η FHB αποπλήρωσε την ανακεφαλαιοποίηση προς το Δημόσιο χωρίς να καταβάλει καμία αποζημίωση σε αυτό, πράγμα που οδήγησε σε παραβίαση της συμφωνίας ανακεφαλαιοποίησης (11). Ωστόσο, η τράπεζα θεώρησε ότι οι προνομιούχες μετοχές ειδικού μερίσματος που κατείχε το Δημόσιο δεν συνεπάγονταν αυτόματα την υποχρέωση καταβολής μερισμάτων και ο προνομιούχος χαρακτήρας τους συνίστατο απλώς και μόνο στο ότι η τράπεζα όφειλε να καταβάλει στο Δημόσιο το δηλωθέν μέρισμα προτού καταβληθούν μερίσματα για τις κοινές μετοχές. Δεδομένου ότι οι κάτοχοι κοινών μετοχών δεν έλαβαν κανένα μέρισμα κατά την περίοδο κατά την οποία το Δημόσιο κατείχε τις προνομιούχες μετοχές ειδικού μερίσματος, σύμφωνα με την τράπεζα, δεν υφίστατο υποχρέωση καταβολής προνομιούχων μερισμάτων. Επιπρόσθετα, η FHB υποστήριξε ότι σε κάθε περίπτωση το Δημόσιο δεν κατείχε τις προνομιούχες μετοχές ειδικού μερίσματος όταν δηλώθηκαν τα μερίσματα για το έτος 2009, δεδομένου ότι η επαναγορά των μετοχών είχε προηγηθεί. (33) Η FHB ενημέρωσε την Επιτροπή ότι είχε συμμετάσχει στα τεστ αντοχής που διεξήχθησαν σε ολόκληρη την ΕΕ κατά το 2010 υπό τον συντονισμό της Επιτροπής Ευρωπαϊκών Αρχών Τραπεζικής Εποπτείας, σε συνεργασία με την ΕΚΤ και την ουγγρική αρχή χρηματοπιστωτικής εποπτείας. Το τεστ αντοχής ασχολήθηκε κυρίως με την κεφαλαιακή επάρκεια, ενώ δεν διενεργήθηκαν τεστ αντοχής συγκεκριμένα για τη ρευστότητα. Τα αποτελέσματα του τεστ, βάσει των ενοποιημένων κονδυλίων του τέλους του 2009, κατέδειξαν εφεδρεία [άνω των 50] (12) εκατ. ευρώ για κεφάλαια κατηγορίας 1 βάσει του ορίου του 6 % για το ποσοστό επάρκειας κεφαλαίων κατηγορίας 1 που ίσχυε για την FHB. (34) Με τον νόμο CX του 2010 περί τροποποίησης ορισμένων νόμων σχετικών με την οικονομία και τα οικονομικά (εφεξής «νόμος CX του 2010»), που τέθηκε σε ισχύ στις 21 Αυγούστου 2010, η Ουγγαρία τροποποίησε τον νόμο CIV του 2008 περί σταθερότητας του χρηματοοικονομικού ενδιάμεσου συστήματος (εφεξής «νόμος περί σταθεροποίησης»). Ο νόμος CX του 2010 δημιούργησε αναδρομικά ένα νομικό μέσο βάσει του οποίου το ουγγρικό Δημόσιο θα μπορούσε να διεκδικήσει αποζημίωση από την FHB σε σχέση με την ανακεφαλαιοποίηση παρά το γεγονός ότι το ουγγρικό Δημόσιο δεν ήταν πια μέτοχος κατά τον χρόνο διεξαγωγής της συνέλευσης των μετόχων της FHB η οποία αποφάσισε την καταβολή μερισμάτων. (35) Στις 28 Οκτωβρίου 2010, το ουγγρικό Δημόσιο και η FHB υπέγραψαν συμφωνία βάσει της οποίας η FHB θα κατέβαλε στο ουγγρικό Δημόσιο αποζημίωση ύψους 890 εκατ. HUF για την ανακεφαλαιοποίηση, καθώς και τόκους υπερημερίας ύψους 11 726 786 HUF. (36) Το ύψος της αποζημίωσης υποτίθεται ότι καθορίστηκε βάσει των όρων του μηχανισμού ρευστότητας. Οι ουγγρικές αρχές υποστήριξαν ότι η ανακεφαλαιοποίηση είχε χορηγηθεί από την ίδια πηγή χρηματοδότησης με εκείνη της στήριξης της ρευστότητας υπό τη μορφή δανείου και, για τους λόγους αυτούς, η αποζημίωση για την ανακεφαλαιοποίηση και για τη στήριξη της ρευστότητας θα έπρεπε να είναι η ίδια. Το κεφάλαιο χορηγήθηκε στην FHB στις 6 Μαΐου 2009 και αποπληρώθηκε στις 19 Φεβρουαρίου 2010. Το επιτόκιο που ίσχυσε τελικά ήταν το ίδιο με εκείνο που ίσχυσε για το δάνειο ύψους περίπου 400 εκατ. ευρώ. Σύμφωνα με τα στοιχεία που χορήγησε η Ουγγαρία, το τελικό μηνιαίο μέσο επιτόκιο κυμαινόταν μεταξύ 3,79 % και 4,08 %, ενώ το πραγματικό ποσό υπολογιζόταν σε εβδομαδιαία βάση. Σύμφωνα με τα στοιχεία που χορήγησαν οι ουγγρικές αρχές, το συνολικό ποσό της αποζημίωσης ύψους 890 εκατ. HUF καταβλήθηκε στο τέλος του 2010. (37) Χρεώθηκαν τόκοι υπερημερίας βάσει του ουγγρικού επιτοκίου αναφοράς 5,97 %, όπως δημοσιεύεται από την Επιτροπή (13), αυξημένο κατά 100 μονάδες βάσης. Ο τόκος υπερημερίας υπολογίστηκε για την περίοδο από 21 Αυγούστου 2010, όταν τέθηκε σε ισχύ ο τροποποιημένος νόμος περί σταθεροποίησης, μέχρι τις 28 Οκτωβρίου 2010, όταν υπογράφηκε η συμφωνία. (38) Στις 15 Δεκεμβρίου 2011, το ουγγρικό Δημόσιο και η FHB συνήψαν νέα συμφωνία, βάσει της οποίας η τράπεζα συμφώνησε να καταβάλει στο Δημόσιο αθροιστικά ποσό ίσο με το 10,49 % του συνολικού ποσού της ανακεφαλαιοποίησης (δηλαδή να καταβάλει το συνολικό ποσό των 2 491 742 552 HUF). Βάσει της νέας συμφωνίας, η FHB δεσμεύτηκε λοιπόν να καταβάλει στο Δημόσιο έως την 31η Δεκεμβρίου 2011 το πρόσθετο ποσό των 1 601 742 552 HUF, υπολογιζόμενο ως η διαφορά μεταξύ του συνολικού ποσού της αποζημίωσης των 890 εκατ. HUF, που αναφέρθηκε στην αιτιολογική σκέψη 36 ανωτέρω, και της αποζημίωσης που είχε ήδη καταβληθεί στις 28 Οκτωβρίου 2010. IV. ΤΟ ΣΧΕΔΙΟ ΑΝΑΔΙΑΡΘΡΩΣΗΣ (39) Στις 30 Σεπτεμβρίου 2010, η Ουγγαρία υπέβαλε στην Επιτροπή επικαιροποιημένο σχέδιο αναδιάρθρωσης για την FHB. Πρόσθετα στοιχεία σχετικά με το σχέδιο αναδιάρθρωσης υποβλήθηκαν στην Επιτροπή με την επιστολή με ημερομηνία 3 Οκτωβρίου 2011. Οι βασικές πτυχές του σχεδίου αναδιάρθρωσης έχουν ήδη περιγραφεί στην απόφαση κίνησης της διαδικασίας της Επιτροπής. Πρόσθετα στοιχεία υποβλήθηκαν στις 3 Οκτωβρίου 2011, τα οποία περιγράφονται στις ενότητες 4.1 έως 4.3. 4.1. ΒΙΩΣΙΜΟΤΗΤΑ (40) Το 2010, το διεθνές και εγχώριο οικονομικό περιβάλλον ήταν μάλλον δύσκολο, αν και υπήρχαν σημάδια βελτίωσης. Το 2010, η κερδοφορία του ουγγρικού τραπεζικού τομέα υπολειπόταν κατά πολύ της κερδοφορίας του προηγούμενου έτους. Βάσει του νόμου XC του 2010, που τέθηκε σε ισχύ στις 13 Αυγούστου 2010, η ουγγρική κυβέρνηση εφάρμοσε ειδικό φόρο που όφειλαν να καταβάλουν οι χρηματοπιστωτικοί οργανισμοί, ο οποίος θα ανερχόταν αθροιστικά στο ποσό των 187 δισεκατ. HUF και θα καταβαλλόταν κατά κύριο λόγο από τα πιστωτικά ιδρύματα. (41) Η ζήτηση για δάνεια από πελάτες λιανικής μειώθηκε δραματικά καθ' όλη τη διάρκεια του 2010. Ταυτόχρονα, η προσφορά εξασθένησε εξαιτίας δυσμενών αλλαγών στο ρυθμιστικό περιβάλλον και στις συνθήκες της αγοράς. Οι εταιρικές χορηγήσεις κλονίστηκαν και αυτές σε ολόκληρο τον κλάδο, έστω και αν μερικές τράπεζες, συμπεριλαμβανομένης της FHB, επέκτειναν τις εταιρικές τους δραστηριότητες. (42) Το σημαντικότερο συμβάν αναφορικά με τις λειτουργίες και τα οικονομικά αποτελέσματα της FHB ήταν η εξαγορά της Allianz Commercial Bank Ltd (εφεξής «Allianz Bank») και η συμφωνία μακροπρόθεσμης στρατηγικής συνεργασίας μεταξύ της Allianz Hungaria Insurance Co. Ltd. (εφεξής «Allianz Hungaria Insurance») και της FHB. Η εξαγορά έκλεισε στις 30 Σεπτεμβρίου 2010. Ταυτόχρονα, η FHB ξεκίνησε ένα πρόγραμμα ενσωμάτωσης για τη συγχώνευση της Allianz Bank και της εμπορικής τράπεζας FHB με σκοπό τον εξορθολογισμό και τη βελτιστοποίηση των λειτουργιών ολόκληρου του ομίλου (του δικτύου καταστημάτων, των διαύλων διανομής, του χαρτοφυλακίου προϊόντων, των λειτουργιών πληροφορικής, της οργανωτικής δομής και του ανθρώπινου δυναμικού κ.λπ.). (43) Η εξαγορά επηρέασε θετικά τα καθαρά κέρδη του ομίλου FHB το 2010. Εφάπαξ κονδύλια σχετιζόμενα με την εξαγορά αντιστάθμισαν την αρνητική επίδραση του ειδικού τραπεζικού φόρου, τις απώλειες στο χαρτοφυλάκιο χορηγήσεων και το αυξανόμενο κόστος χρηματοδότησης. Το συνολικό κέρδος της FHB το έτος 2010 ανήλθε σε 11,2 δισεκατ. HUF, δηλαδή αύξηση 58,9 % σε σύγκριση με το 2009. (44) Ως αποτέλεσμα της εξαγοράς της Allianz Bank, ο αριθμός των λιανικών και εταιρικών τραπεζικών λογαριασμών της FHB αυξήθηκε σημαντικά, από […] τον Δεκέμβριο του 2009 σε […] τον Δεκέμβριο του 2010 (+ […] %). Ωστόσο, εξαιτίας του μεγάλου αριθμού ανενεργών λογαριασμών, το ποσό των καταθέσεων δεν αυξήθηκε αναλογικά, αλλά αυξήθηκε από […] δισεκατ. HUF τον Δεκέμβριο του 2009 σε […] δισεκατ. HUF τον Δεκέμβριο του 2010 (+ […] %). Το μερίδιο της FHB στις αγορές λιανικών και εταιρικών καταθέσεων αυξήθηκε αντίστοιχα από […] % σε […] %, και από […] % σε […] %. Συνεπώς η εξαγορά της Allianz Bank αύξησε το ποσοστό των καταθέσεων στο μείγμα χρηματοδότησης της FHB και μείωσε το ποσό των ενυπόθηκων ομολογιών από […] δισεκατ. HUF το 2010 σε […] δισεκατ. HUF το 2011. (45) Η FHB προέβλεψε ότι, βάσει του εκτιμώμενου ενοποιημένου ισολογισμού και λογαριασμού αποτελεσμάτων του 2011, το CAR της θα έπρεπε να είναι γύρω στο […] % τον Δεκέμβριο του 2011. Η πρόβλεψη αυτή έλαβε υπόψη την πρόσθετη καταβολή που θα γινόταν στο ουγγρικό Δημόσιο αναφορικά με την ανακεφαλαιοποίηση που υλοποιήθηκε τον Μάρτιο του 2009, η οποία πρόσθετη καταβολή έγινε στις 15 Δεκεμβρίου 2011 σε συμφωνία με το ουγγρικό Δημόσιο. 4.2. ΚΑΤΑΜΕΡΙΣΜΟΣ ΒΑΡΩΝ (46) Για την ανακεφαλαιοποίηση των 30 δισεκατ. HUF, η FHB κατέβαλε αποζημίωση 890 εκατ. HUF τον Οκτώβριο του 2010. Το επιτόκιο που ίσχυσε αρχικά ήταν ίδιο με εκείνο που ίσχυσε για το δάνειο των 120 δισεκατ. HUF ή μηνιαίο μέσο επιτόκιο που κυμαινόταν μεταξύ 3,79 % και 4,08 %. (47) Βάσει της νέας συμφωνίας που υπογράφηκε στις 15 Δεκεμβρίου 2011 μεταξύ της FHB και του ουγγρικού Δημοσίου, η τράπεζα δεσμεύτηκε να καταβάλει συνολική αποζημίωση 2 491 742 552 HUF, ποσό που αντιστοιχούσε στο 10,49 % του ποσού της ανακεφαλαιοποίησης, όπως είχε συμφωνηθεί αρχικά μεταξύ της τράπεζας και του Δημοσίου στη συμφωνία ανακεφαλαιοποίησης. 4.3. ΜΕΤΡΑ ΓΙΑ ΤΟΝ ΠΕΡΙΟΡΙΣΜΟ ΤΩΝ ΣΤΡΕΒΛΩΣΕΩΝ ΤΟΥ ΑΝΤΑΓΩΝΙΣΜΟΥ (48) Τα πρόσθετα στοιχεία που χορηγήθηκαν τον Οκτώβριο του 2011 δεν αφορούσαν συγκεκριμένα τις στρεβλώσεις του ανταγωνισμού, πέραν του ότι τόνισαν το γεγονός ότι, παρά την εξαγορά της Allianz Bank, το μερίδιο αγοράς της FHB ως προς τις λιανικές και εμπορικές καταθέσεις παρέμεινε περιορισμένο (στο [0,7 % - 1,3 %] και [0,4 % - 0,95 %], αντίστοιχα, στις 31 Δεκεμβρίου 2010 και [0,65 % - 1,3 %] και [1 % - 1,35 %], αντίστοιχα, στις 30 Ιουνίου 2011). V. ΛΟΓΟΙ ΠΟΥ ΥΠΑΓΟΡΕΥΟΥΝ ΤΗΝ ΚΙΝΗΣΗ ΤΗΣ ΕΠΙΣΗΜΗΣ ΔΙΑΔΙΚΑΣΙΑΣ (49) Η Επιτροπή κίνησε επίσημη διαδικασία έρευνας διότι θεώρησε ότι οι βασικές παραδοχές στις οποίες στηρίζεται το σχέδιο αναδιάρθρωσης και η επιχειρηματική πρόβλεψη της FHB δεν είχαν αιτιολογηθεί επαρκώς και δεν είχαν λάβει υπόψη την πρόσφατη εξαγορά της Allianz Bank από την FHB. Επιπλέον, η Επιτροπή εξέφρασε επίσης αμφιβολίες ως προς τη μακροπρόθεσμη βιωσιμότητα της FHB δεδομένης της έντονης έκθεσής της σε χονδρική χρηματοδότηση και στην ουγγρική αγορά ακινήτων. (50) Εκτός αυτού, δεδομένου του χαμηλού ποσού της αποζημίωσης που καταβλήθηκε στο Δημόσιο τον Οκτώβριο του 2010 για το ποσό της ανακεφαλαιοποίησης (που αντιστοιχούσε σε επιτόκιο 3,79 % έως 4,08 %, όπως όριζε ο μηχανισμός ρευστότητας), η Επιτροπή εξέφρασε επίσης αμφιβολίες για το κατά πόσον επαρκούσε η ίδια συνεισφορά της τράπεζας στην προσπάθεια αναδιάρθρωσής της. Η εξαγορά της Allianz Bank από την FHB και η συμφωνία με την Allianz Hungaria Insurance ήγειρε επίσης αμφιβολίες ως προς το εάν η ενίσχυση περιορίστηκε στο ελάχιστο απαραίτητο ποσό. (51) Τέλος, η Επιτροπή θεώρησε ότι οι ουγγρικές αρχές δεν απέδειξαν τη λήψη επαρκών μέτρων για τον περιορισμό των στρεβλώσεων του ανταγωνισμού που προκλήθηκαν στην αγορά από την ενίσχυση της FHB, ιδίως ενόψει της επεκτατικής της στρατηγικής, της πρόσφατης εξαγοράς της Allianz Bank και της ανεπαρκούς αποζημίωσης που καταβλήθηκε για την ανακεφαλαιοποίηση από το Δημόσιο. VI. ΣΧΟΛΙΑ ΑΠΟ ΤΟΥΣ ΕΝΔΙΑΦΕΡΟΜΕΝΟΥΣ (52) Η Επιτροπή έλαβε τα σχόλια της ένωσης ουγγρικών κτηματικών τραπεζών (εφεξής η «ένωση») στις 18 Ιουλίου 2011. Στα σχόλιά της, η ένωση υπενθύμισε την έκταση της κρίσης που έπληξε την οικονομία και τον τραπεζικό κλάδο της Ουγγαρίας την περίοδο 2008-2009 και τόνισε ότι η ανακεφαλαιοποίηση της FHB υλοποιήθηκε εξαιτίας του προβληματικού μακροοικονομικού περιβάλλοντος που δημιούργησε η κρίση. Η κρατική παρέμβαση υπέρ της FHB αποσκοπούσε στην αντιμετώπιση σοβαρών κινδύνων που υφίσταντο στον κλάδο των ενυπόθηκων πιστώσεων και στην αγορά ενυπόθηκων ομολογιών της Ουγγαρίας. Όντως, η τρωτότητα στη διακύμανση των συναλλαγματικών ισοτιμιών, η ενίσχυση του ελβετικού φράγκου έναντι του ουγγρικού φιορινιού, η μείωση του εισοδήματος των καταναλωτών και η αύξηση της ανεργίας επέφεραν ταχεία και σοβαρή υποβάθμιση της ποιότητας του αποθέματος ενυπόθηκων πιστώσεων και αύξηση του αριθμού των «επισφαλών πιστώσεων», καθώς και περιορισμό των δυνατοτήτων χρηματοδότησης των τραπεζών. Αυτό ίσχυε ιδιαίτερα στην περίπτωση της FHB, η οποία χρηματοδοτείται από την κεφαλαιαγορά. VII. ΣΧΟΛΙΑ ΑΠΟ ΤΟ ΚΡΑΤΟΣ ΜΕΛΟΣ (53) Η Επιτροπή έλαβε τις παρατηρήσεις των ουγγρικών αρχών στις 2 Μαρτίου 2011, οι οποίες συμπληρώθηκαν με σχόλια από την FHB μέσω επιστολής με ημερομηνία 11 Ιουλίου 2011. 7.1. ΒΙΩΣΙΜΟΤΗΤΑ (54) Απαντώντας στις αμφιβολίες της Επιτροπής σχετικά με την ακρίβεια των παραδοχών στις οποίες βασίστηκε το σχέδιο αναδιάρθρωσης της τράπεζας, οι ουγγρικές αρχές δηλώνουν ότι οι χρηματοοικονομικές προβλέψεις βασίζονται σε παραδοχές εξωτερικών εμπειρογνωμόνων και συνάδουν με τα στοιχεία που ήταν διαθέσιμα κατά τον χρόνο κατάρτισης των εν λόγω παραδοχών. Όσον αφορά την ευρωστία, δεν διαφέρουν από άλλα χρηματοοικονομικά σχέδια ή άλλες χρηματοοικονομικές προβλέψεις που έχει καταρτίσει η FHB. (55) Σύμφωνα με τις ουγγρικές αρχές, διασφαλίζεται η μακροπρόθεσμη βιωσιμότητα της FHB, όπως αποδεικνύεται από το γεγονός ότι η FHB κατάφερε να εξασφαλίσει κεφάλαια τόσο στη χρηματαγορά όσο και στην κεφαλαιαγορά: το 2009, η FHB εξέδωσε ενυπόθηκα γραμμάτια και ενυπόθηκες ομολογίες ύψους άνω των 60 δισεκατ. HUF, ενώ ιδιώτες επενδυτές δάνεισαν στην τράπεζα το συνολικό ποσό των […]. (56) Επιπρόσθετα, οι ουγγρικές αρχές δήλωσαν ότι, αναφορικά με τους λιανικούς λογαριασμούς καταθέσεων, τα δεδομένα αποκαλύπτουν ότι το μερίδιο της FHB στον κλάδο των λιανικών καταθέσεων αυξήθηκε από […] % σε […] % το 2009, ενώ η πρόβλεψη για το τέλος του 2010 ήταν […] %. Επιπλέον, ο αριθμός των λιανικών λογαριασμών, καθώς και το μέγεθος του χαρτοφυλακίου των εν λόγω λογαριασμών αυξάνεται σταθερά και δυναμικά παρά την πρόβλεψη της αγοράς για μείωση του χαρτοφυλακίου. Ως εκ τούτου, η τράπεζα και οι ουγγρικές αρχές δεν θεωρούν ότι οι προβλέψεις σχετικά με τις λιανικές καταθέσεις και τους λιανικούς λογαριασμούς είναι υπεραισιόδοξες. (57) Όσο για την κατάσταση ρευστότητας της FHB, αυτή μπορεί να θεωρηθεί διαχρονικά σταθερή, πράγμα που οφείλεται μεταξύ άλλων στο γεγονός ότι πρέπει να συνάδει με τις περί ρευστότητας απαιτήσεις που ορίζουν οι οίκοι αξιολόγησης. Η κατάσταση ρευστότητας της τράπεζας ήταν σταθερή ακόμη και στις πλέον δύσκολες περιόδους της κρίσης, πράγμα που επιβεβαιώνεται από την επιστολή με ημερομηνία 19 Μαρτίου 2009 του διοικητή της Κεντρικής Τράπεζας της Ουγγαρίας προς τον υπουργό Οικονομικών. (58) Τελικά, η υποβάθμιση της ποιότητας των περιουσιακών στοιχείων της τράπεζας κατά τη διάρκεια της κρίσης οφειλόταν κυρίως στη μακροοικονομική κατάσταση της Ουγγαρίας, στη μείωση του εισοδήματος των νοικοκυριών, στη μείωση των ποσοστών απασχόλησης και στην αύξηση του ποσοστού ανεργίας, και όχι στην ανοδική τάση της συναλλαγματικής ισοτιμίας μεταξύ του ελβετικού φράγκου και του ουγγρικού φιορινιού. Μολονότι η FHB έχει εφαρμόσει αρκετούς μηχανισμούς για την αντιμετώπιση των προβλημάτων των δανειοληπτών που αντιμετωπίζουν δυσκολίες, η ποιότητα του χαρτοφυλακίου χορηγήσεων θα βελτιωθεί μόνιμα κυρίως από την ανάκαμψη της οικονομίας και τη βελτίωση των οικονομικών δεικτών. Οι οικονομικές προβλέψεις της Κεντρικής Τράπεζας της Ουγγαρίας και της ουγγρικής κυβέρνησης για το 2011 υποδεικνύουν αύξηση του ακαθάριστου εγχώριου προϊόντος (εφεξής «ΑΕΠ»), σταδιακή βελτίωση της απασχόλησης και μείωση του ποσοστού ανεργίας, πράγμα που ενδέχεται να έχει σημαντική επίπτωση στο χαρτοφυλάκιο χορηγήσεων της FHB. 7.2. ΚΑΤΑΜΕΡΙΣΜΟΣ ΒΑΡΩΝ (59) Οι ουγγρικές αρχές σχολίασαν ότι η FHB σύναψε τις συμφωνίες με την Allianz Bank και την Allianz Hungaria Insurance όταν η FHB είχε ήδη αποπληρώσει ολόκληρη την αξία έκδοσης των μετοχών στο Δημόσιο στις 19 Φεβρουαρίου 2010 και είχε εξαγοράσει τις μετοχές που εκδόθηκαν κατά την ανακεφαλαιοποίηση. Οι συμφωνίες της FHB με την Allianz συνάφθηκαν τον Ιούνιο και τον Ιούλιο του 2010 και η εξαγορά έγινε τον Σεπτέμβριο του 2010. Τότε η FHB δεν κατείχε κρατικά κεφάλαια. Συνεπώς, η FHB δεν θα μπορούσε να έχει χρηματοδοτήσει την εξαγορά από την ανακεφαλαιοποίηση, η οποία αποπληρώθηκε τον Φεβρουάριο του 2010. Οι προκαταρκτικές αναλύσεις και συζητήσεις μεταξύ της FHB και της Allianz ξεκίνησαν μετά την αποπληρωμή του κρατικού δανείου. Εκτός αυτού, η τιμή εξαγοράς που κατέβαλε η FHB για την Allianz Bank (λαμβάνοντας υπόψη την αξία των ίδιων μετοχών) ανήλθε περίπου στα 3,3 δισεκατ. HUF, ενώ το μετοχικό κεφάλαιο της Allianz Bank ήταν περίπου 14 δισεκατ. HUF στις 30 Σεπτεμβρίου 2010. Συνεπώς, για να μπορέσει να εξαγοράσει την Allianz Bank, η FHB δεν χρειάστηκε καθόλου κεφάλαιο και η συναλλαγή δεν μείωσε καθόλου το μετοχικό κεφάλαιο της FHB. (60) Επιπλέον, το γεγονός ότι η ενίσχυση περιορίστηκε στο ελάχιστο απαραίτητο ποσό φαίνεται από το ότι το CAR της FHB, που ήταν 11,3 % το 2008, έφτασε τον στόχο του 12 %, που έχει εγκρίνει η Επιτροπή στο πλαίσιο του μηχανισμού εγγυήσεων και ανακεφαλαιοποίησης, μόνο μετά την ανακεφαλαιοποίηση. (61) Οι ουγγρικές αρχές σημείωσαν επίσης ότι η FHB δεν είχε καταβάλει μερίσματα επί σειρά ετών και ότι έχει επαναγοράσει μόνο μικρό μέρος των μετοχών της σε σχέση με τη συνολική αξία του μετοχικού κεφαλαίου. Συνεπώς, εφόσον το ποσό των κεφαλαίων που επιστράφηκαν στους κατόχους και μετόχους είναι μικρό τα τελευταία χρόνια, έχει διασφαλιστεί ο πρέπων καταμερισμός βαρών. 7.3. ΜΕΤΡΑ ΓΙΑ ΤΟΝ ΠΕΡΙΟΡΙΣΜΟ ΤΩΝ ΣΤΡΕΒΛΩΣΕΩΝ ΤΟΥ ΑΝΤΑΓΩΝΙΣΜΟΥ (62) Εκτός από τα μέτρα περιορισμού των στρεβλώσεων του ανταγωνισμού που ανέφερε η Επιτροπή στην απόφασή της, οι ουγγρικές αρχές ανέφεραν πρόσθετα μέτρα σχετιζόμενα με τον μηχανισμό εγγυήσεων και ανακεφαλαιοποίησης και με τη συμφωνία ανακεφαλαιοποίησης μεταξύ της FHB και του ουγγρικού Δημοσίου: - το Δημόσιο έχει το δικαίωμα ειδικής άσκησης αρνησικυρίας επί της καταβολής μερισμάτων και των εξαγορών (14), και - η τράπεζα οφείλει να εφαρμόζει ορισμένους περιορισμούς αναφορικά με τους μισθούς, τις αμοιβές και τα επιδόματα των ανώτερων στελεχών της μέχρις ότου πάψει να υφίσταται η συμμετοχή του ουγγρικού Δημοσίου (15). (63) Οι ουγγρικές αρχές σημειώνουν ότι, σύμφωνα με τη δική τους ερμηνεία των κανόνων περί κρατικών ενισχύσεων, τα εν λόγω μέτρα συμπεριφοράς, καθώς και άλλα μέτρα που περιορίζουν τη στρέβλωση του ανταγωνισμού είναι ή ήταν δεσμευτικά για την FHB για όσο διάστημα το Δημόσιο ήταν μέτοχος της τράπεζας. (64) Εκτός από τα παραπάνω μέτρα, η FHB προέβη σε περαιτέρω δεσμεύσεις στο σημείο 3.8 της συμφωνίας ανακεφαλαιοποίησης, το οποίο ορίζει ότι η ανακεφαλαιοποίηση θα πρέπει να χρησιμοποιηθεί για την επίτευξη των εξής στόχων: - να προβεί η FHB σε αύξηση του κεφαλαίου της εμπορικής τράπεζας FHB, - να συμβάλει η ανακεφαλαιοποίηση στη σταθεροποίηση των ουγγρικών αγορών ενυπόθηκων γραμματίων και ενυπόθηκων δανείων και να χρηματοδοτήσει την ανάπτυξη των λιανικών χορηγήσεων και των χορηγήσεων προς ΜΜΕ, - να βελτιώσει τη σταθερότητα της FHB και να ενισχύσει την ενεργή παρουσία της στην κεφαλαιαγορά, συμβάλλοντας έτσι στην αποκατάσταση της εμπιστοσύνης των επενδυτών, - να συμμετάσχει η FHB στην ενοποίηση των ως άνω τμημάτων της αγοράς, - να βελτιστοποιήσει η FHB τη χρηματοδοτική της δομή (δομή ρευστότητας), - να επεκτείνει η FHB τη δέσμη μέσων που απαιτούνται για την αντιμετώπιση ακραίων επιπτώσεων κινδύνων σε μακροεπίπεδο (συναλλαγματικών κινδύνων) σε ό,τι αφορά το σκέλος του κεφαλαίου. (65) Σε αντίθεση με τις αμφιβολίες που εξέφρασε η Επιτροπή, η ανακεφαλαιοποίηση της FHB δεν αποσκοπούσε στη στρέβλωση του ανταγωνισμού μέσω επέκτασης των δραστηριοτήτων της εμπορικής τράπεζας FHB. Η αύξηση κεφαλαίου της τελευταίας έγινε κατόπιν σχετικής δέσμευσης που είχε αναληφθεί στο πλαίσιο της συμφωνίας ανακεφαλαιοποίησης. Η βασική δραστηριότητα της εμπορικής τράπεζας FHB, που στηρίχθηκε και αυτή με την αύξηση κεφαλαίου ύψους 25 δισεκατ. HUF η οποία χρηματοδοτήθηκε από την κρατική ανακεφαλαιοποίηση, παραμένει ως έχει. Το χαρτοφυλάκιο εταιρικών δανείων επεκτείνεται σταθερά, χωρίς όμως να υπερβαίνει την προγενέστερη αυξητική του τάση. (66) Κατά την άποψή τους, τα παραπάνω αποκαλύπτουν ότι είναι αβάσιμη η συνοπτική κρίση της Επιτροπής για τα μέτρα που αποσκοπούσαν στον περιορισμό της στρέβλωσης του ανταγωνισμού και είναι αβάσιμος ο ισχυρισμός της ότι «αυτά τα μέτρα είναι πολύ περιορισμένα». Συνεπώς, οι ουγγρικές αρχές επιμένουν ότι η συμφωνία ανακεφαλαιοποίησης πληρούσε τα κριτήρια που τέθηκαν τόσο με τον νόμο περί σταθεροποίησης όσο με τις σχετικές ανακοινώσεις της Επιτροπής. VIII. ΑΞΙΟΛΟΓΗΣΗ ΤΗΣ ΕΝΙΣΧΥΣΗΣ 8.1. ΎΠΑΡΞΗ ΕΝΙΣΧΥΣΗΣ (67) Η Επιτροπή έχει ήδη διαπιστώσει στην απόφαση κίνησης της διαδικασίας, της 24ης Ιανουαρίου 2011, ότι τόσο η ανακεφαλαιοποίηση όσο και η στήριξη της ρευστότητας υπό μορφή δανείου που χορηγήθηκε στην FHB αποτελούσαν κρατική ενίσχυση κατά τη σημασία του άρθρου 107 παράγραφος 1 της Συνθήκης (16). Ούτε οι ουγγρικές αρχές ούτε η FHB παρουσίασαν οποιοδήποτε επιχείρημα που θα μπορούσε να θέσει υπό αμφισβήτηση τη διαπίστωση αυτή. 8.2. ΝΟΜΙΜΟΤΗΤΑ ΤΗΣ ΕΝΙΣΧΥΣΗΣ (68) Η Επιτροπή έχει ήδη δηλώσει στην απόφαση κίνησης της διαδικασίας, της 24ης Ιανουαρίου 2011, ότι η ανακεφαλαιοποίηση υπέρ της FHB δεν πληρούσε τους όρους του μηχανισμού εγγυήσεων και ανακεφαλαιοποίησης. Συγκεκριμένα, δεν πληρούσε τις απαιτήσεις που πρέπει να ισχύουν όταν η αύξηση κεφαλαίου υπερβαίνει το 2 % των RWA του δικαιούχου. Ως εκ τούτου, το μέτρο θα πρέπει να κοινοποιηθεί στην Επιτροπή ξεχωριστά, σύμφωνα με τους όρους του μηχανισμού εγγυήσεων και ανακεφαλαιοποίησης και του άρθρου 108 παράγραφος 3 της Συνθήκης. (69) Επομένως, η Ουγγαρία υλοποίησε παράνομα την ενίσχυση υπό τη μορφή ανακεφαλαιοποίησης υπέρ της FHB, παραβιάζοντας το άρθρο 108 παράγραφος 3 της Συνθήκης. 8.3. ΠΟΣΟΤΙΚΟΣ ΠΡΟΣΔΙΟΡΙΣΜΟΣ ΤΗΣ ΕΝΙΣΧΥΣΗΣ (70) Στο πλαίσιο της αναδιάρθρωσης της FHB, έπρεπε να ληφθούν υπόψη όλα τα μέτρα που της χορηγήθηκαν. Συνεπώς, η ανακεφαλαιοποίηση των 30 δισεκατ. HUF και το δάνειο ρευστότητας των 120 δισεκατ. HUF έπρεπε να ληφθούν υπόψη κατά την αξιολόγηση της συμβατότητας. 8.4. ΣΥΜΒΑΤΟΤΗΤΑ ΤΗΣ ΕΝΙΣΧΥΣΗΣ 8.4.1. Νομική βάση (71) Όπως ορίστηκε ήδη στην απόφαση της Επιτροπής της 24ης Ιανουαρίου 2011, δεδομένων των συγκεκριμένων καταστάσεων των χρηματοπιστωτικών αγορών, η Επιτροπή θεωρεί ότι τα μέτρα μπορούν να εξεταστούν βάσει του άρθρου 107 παράγραφος 3 στοιχείο β) της Συνθήκης, που δηλώνει ότι «Δύνανται να θεωρηθούν ότι συμβιβάζονται με την εσωτερική αγορά: […] οι ενισχύσεις […] για την άρση σοβαρής διαταραχής της οικονομίας κράτους μέλους». Εφόσον η παρούσα απόφαση αποσκοπεί στην αξιολόγηση της ενίσχυσης που έλαβε η FHB και του σχεδίου αναδιάρθρωσής της, η Επιτροπή κρίνει κατάλληλο να βασίσει την αξιολόγησή της σε ανακοινώσεις σχετικά με την εφαρμογή κανόνων περί κρατικών ενισχύσεων στον χρηματοπιστωτικό τομέα κατά τη διάρκεια της κρίσης (17). Συγκεκριμένα, η αξιολόγηση του σχεδίου αναδιάρθρωσης της τράπεζας θα βασιστεί στην ανακοίνωση περί αναδιαρθρώσεων (18). 8.4.2. Συμβατότητα του σχεδίου αναδιάρθρωσης 8.4.2.1. Αποκατάσταση της μακροπρόθεσμης βιωσιμότητας του ιδρύματος (72) Στην απόφαση κίνησης της διαδικασίας (19), η Επιτροπή εξέφρασε αμφιβολίες ως προς την αξιοπιστία των παραδοχών που υιοθέτησε η FHB στις χρηματοοικονομικές της προβλέψεις. Η Επιτροπή σημείωσε ότι το σχέδιο αναδιάρθρωσης που υπέβαλε η FHB τον Σεπτέμβριο του 2010 δεν εξηγούσε γιατί ήταν ορθές οι εν λόγω παραδοχές. Επιπρόσθετα, εφόσον οι χρηματοοικονομικές προβλέψεις δεν φαινόταν να λαμβάνουν υπόψη τις συνέπειες της εξαγοράς της Allianz Bank και της συμφωνίας με την Allianz Hungaria Insurance, η Επιτροπή δεν θα μπορούσε θα θεωρήσει ότι οι προβλέψεις που παρουσιάστηκαν παραμένουν σε ισχύ. Η Επιτροπή εξέφρασε επίσης αμφιβολίες σχετικά με τις παραδοχές της τράπεζας που βασίζονταν σε σημαντική αύξηση των καταθέσεων. (73) Επιπλέον, η Επιτροπή είχε επίσης επιφυλάξεις σχετικά με τη μακροπρόθεσμη βιωσιμότητα της τράπεζας δεδομένου του επιχειρηματικού μοντέλου της FHB, το οποίο φαινόταν να είναι ευάλωτο σε κρίσεις ρευστότητας διότι βασιζόταν πάρα πολύ στη χονδρική χρηματοδότηση και πολύ λίγο στις καταθέσεις. Η Επιτροπή θεωρούσε ότι το σχέδιο αναδιάρθρωσης της τράπεζας του Σεπτεμβρίου 2010, ενώ αφορούσε κατά κύριο λόγο το ζήτημα του κεφαλαίου, δεν παρείχε επαρκείς λεπτομέρειες σχετικά με τη μακροπρόθεσμη βιώσιμη χρηματοδότηση της τράπεζας. (74) Βάσει των πρόσθετων στοιχείων σχετικά με το σχέδιο αναδιάρθρωσης της τράπεζας του Οκτωβρίου του 2011, η Επιτροπή σημείωσε ότι οι χρηματοοικονομικές προβλέψεις του σχεδίου του Σεπτεμβρίου 2010 βασίζονται σε ορθές και αξιόπιστες παραδοχές. Τα επικαιροποιημένα στοιχεία που περιλάμβαναν την εξαγορά της Allianz Bank καταδεικνύουν αύξηση των λιανικών και εμπορικών καταθέσεων της τράπεζας η οποία οφείλεται σε λογαριασμούς που αποκτήθηκαν από την Allianz Bank. Η εξαγορά αυτή υποστηρίζει τις παραδοχές που έγιναν σχετικά με την αύξηση των καταθέσεων. (75) Η Επιτροπή σημειώνει επίσης ευνοϊκά το γεγονός ότι η αύξηση των καταθέσεων συμβάλλει στη διαφοροποίηση των πηγών χρηματοδότησης της τράπεζας, στη μείωση της σχετικής βαρύτητας των ενυπόθηκων ομολογιών στο μείγμα χρηματοδότησης, καθώς και στη μείωση της εξάρτησης της τράπεζας από χονδρική χρηματοδότηση. Βάσει των στοιχείων που παρασχέθηκαν, η συμμετοχή της χονδρικής χρηματοδότησης (δηλαδή του συνόλου των εκδοθεισών ομολογιών, των καταθέσεων από τράπεζες και του τμήματος των ενυπόθηκων ομολογιών που δεν χρησιμοποιείται για την αναχρηματοδότηση δανείων) έχει μειωθεί ως ποσοστό του συνολικού παθητικού της τράπεζας από [35 % - 30 %] στις 31 Δεκεμβρίου 2009 σε [30 % - 25 %] στις 31 Δεκεμβρίου 2010. Ως αποτέλεσμα αυτού του αναπροσανατολισμού του μείγματος χρηματοδότησης της τράπεζας προς τις καταθέσεις, το μέσο κόστος χρηματοδότησης της τράπεζας (υπολογιζόμενο ως χρεωστικοί τόκοι επί του συνολικού παθητικού) βελτιώθηκε από [7 - 6,5] μονάδες βάσης στις 31 Δεκεμβρίου 2009 σε [6 - 5,5] μονάδες βάσης στις 31 Δεκεμβρίου 2010. Βελτιώθηκε επίσης η απόδοση ενεργητικού από [0,90 % - 1 %] το 2009 σε [1,05 % - 1,10 %] το 2010. Αυτή η θετική τάση επιβεβαιώνεται στην πρόβλεψη της τράπεζας βάσει της οποίας η απόδοση ενεργητικού θα σταθεροποιούνταν το 2014 στο [1,05 % - 1,2 %] σύμφωνα με ένα βασικό σενάριο, και [0,9 % - 1,05 %] σύμφωνα με ένα σενάριο κρίσης. Το 2014, η απόδοση ιδίων κεφαλαίων θα έφτανε το [11 % - 13 %] σύμφωνα με ένα βασικό σενάριο και το [10 % - 12 %] σύμφωνα με ένα σενάριο κρίσης. (76) Στην απόφαση κίνησης της διαδικασίας, η Επιτροπή εξέφρασε επίσης αμφιβολίες σχετικά με την επάρκεια των μέτρων που προβλέφθηκαν από τις ουγγρικές αρχές εκείνη την εποχή για την αντιμετώπιση της έκθεσης της FHB στην ουγγρική αγορά ακινήτων και στις δυσμενείς νομισματικές διακυμάνσεις. Ωστόσο, βάσει των πληροφοριών που υποβλήθηκαν από την Ουγγαρία στις 9 Δεκεμβρίου 2011, η Επιτροπή σημειώνει θετικά ότι η FHB έκανε τα απαραίτητα βήματα προκειμένου να μειώσει σημαντικά την εμπλοκή της στην αγορά ενυπόθηκων ομολογιών (20). Η τράπεζα αύξησε επίσης σημαντικά το μερίδιό της στα δάνεια λιανικής από [3 % - 5 %] το 2009 σε [9 % - 11 %] το 2011. Η Επιτροπή σημειώνει περαιτέρω ότι η «συμφωνία της Allianz» (21) συνέβαλε σημαντικά σε αυτές τις θετικές τάσεις. Όσο για την έκθεση της τράπεζας σε δυσμενείς νομισματικές διακυμάνσεις, η δέσμευση της FHB για επέκταση της δέσμης μέσων που απαιτούνται για την αντιμετώπιση της ακραίας επίπτωσης συναλλαγματικών κινδύνων σε ό,τι αφορά το κεφάλαιο μπορεί να θεωρηθεί ότι αρκεί για να διαλύσει τις αμφιβολίες της Επιτροπής (22) εφόσον παρέχει στην τράπεζα τη δυνατότητα να εξαλείψει ή να αντισταθμίσει τον συναλλαγματικό της κίνδυνο που προκύπτει από συναλλαγές σε ξένα νομίσματα. (77) Συνεπώς η Επιτροπή θεωρεί ότι το επικαιροποιημένο σχέδιο αναδιάρθρωσης, λαμβάνοντας υπόψη τη συμφωνία της Allianz Bank, δικαιολογεί σαφή επίπεδα στόχων για τις χρηματοοικονομικές προβλέψεις της FHB και συμβάλλει στην αποκατάσταση της μακροπρόθεσμης βιωσιμότητας της τράπεζας. 8.4.2.2. Ίδια συνεισφορά από την τράπεζα (καταμερισμός βαρών) (78) Η Επιτροπή σημειώνει θετικά ότι το ποσό της ανακεφαλαιοποίησης αποπληρώθηκε ήδη στο Δημόσιο στις 19 Φεβρουαρίου 2010, δηλαδή εντός περιόδου μικρότερης του ενός έτους και ότι η τράπεζα αποπλήρωσε το ποσό της ενίσχυσης χρησιμοποιώντας δικούς της πόρους. Η FHB χρησιμοποίησε επίσης ίδια κεφάλαια προκειμένου να αποπληρώσει τέσσερις δόσεις του μακροπρόθεσμου κρατικού δανείου που οφείλονταν στις 11 Φεβρουαρίου 2011, στις 11 Μαΐου 2011, στις 11 Αυγούστου 2011 και στις 11 Νοεμβρίου 2011. 8.4.2.3. Περιορισμός του κόστους αναδιάρθρωσης, αποζημίωση (79) Η Επιτροπή βλέπει ευνοϊκά την πρόωρη εξόφληση του ποσού της ανακεφαλαιοποίησης προς το Δημόσιο. Επιπλέον, η εξαγορά της Allianz Bank από την FHB βελτιώνει το προφίλ ρευστότητας της τράπεζας, αυξάνοντας το ποσό των λιανικών και εμπορικών καταθέσεων. Η εξαγορά αυτή αποτελεί λοιπόν σημαντική πτυχή του επιχειρηματικού σχεδίου της τράπεζας και συμβάλλει στη μακροπρόθεσμη κερδοφορία της. Συνεπώς, δεν μπορεί να θεωρηθεί ότι η ενίσχυση που χορηγήθηκε στην FHB χρησιμοποιήθηκε για την ανάπτυξη των δραστηριοτήτων της σε νέους επιχειρηματικούς τομείς, εφόσον η Allianz Bank και η FHB λειτουργούν και οι δύο στην ίδια λιανική και στην ίδια εμπορική αγορά. Ως εκ τούτου, η Επιτροπή θεωρεί ότι η εξαγορά της Allianz Bank Ltd από την FHB αποτελεί κατάλληλο μέτρο για τη διατήρηση της μακροπρόθεσμης βιωσιμότητας της τράπεζας. (80) Η Επιτροπή σημειώνει επίσης ότι τα στοιχεία που χορήγησαν οι ουγγρικές αρχές εξάλειψαν τις αμφιβολίες που εξέφρασε η Επιτροπή στην απόφαση κίνησης της διαδικασίας, της 24ης Ιανουαρίου 2011, ως προς το κατά πόσον η εξαγορά της Allianz Bank έγινε σε μεγάλο βαθμό με δημόσια δαπάνη. Η εξαγορά της Allianz Βank ολοκληρώθηκε στις 30 Σεπτεμβρίου 2010, μετά την αποπληρωμή της ανακεφαλαιοποίησης προς το Δημόσιο στις 19 Φεβρουαρίου 2010. Σχετικά με τα υπόλοιπα του δανείου, η Επιτροπή σημειώνει θετικά ότι η τράπεζα έχει ήδη αποπληρώσει τέσσερις δόσεις του δανείου από τον Φεβρουάριο του 2011 (23). Η αξιολόγηση της Επιτροπής δεν αλλάζει εάν ληφθεί υπόψη η «ελλείπουσα» αποζημίωση για την ανακεφαλαιοποίηση, δηλαδή το ποσό που δεν καταβλήθηκε αρχικά από την FHB, εφόσον η καταβολή αυτή ανερχόταν περίπου στο ποσό των 1,6 δισεκατ. HUF (αιτιολογική σκέψη 40) και το τίμημα που κατέβαλε για την Allianz Bank ήταν 3,3 δισεκατ. HUF (αιτιολογική σκέψη 60). (81) Σχετικά με την αποζημίωση για τα μέτρα ενίσχυσης, η Επιτροπή σημειώνει ευνοϊκά ότι η FHB και η ουγγρική κυβέρνηση συνήψαν συμφωνία στις 15 Δεκεμβρίου 2011 βάσει της οποίας η FHB συμφώνησε να καταβάλει στο Δημόσιο πρόσθετη αποζημίωση ύψους 1,6 δισεκατ. HUF. Εκτός από την καταβολή των 890 εκατ. HUF που έγινε τον Οκτώβριο του 2010, το συνολικό ποσό που καταβλήθηκε για την ανακεφαλαιοποίηση της FHB από το ουγγρικό Δημόσιο αντιστοιχεί σε ποσοστό αποζημίωσης 10,49 %, πράγμα το οποίο συμφωνεί με τους όρους που ορίζονται στον μηχανισμό εγγυήσεων και ανακεφαλαιοποίησης. (82) Η Επιτροπή σημειώνει θετικά ότι η τράπεζα αποπλήρωσε την ανακεφαλαιοποίηση που χορηγήθηκε από το Δημόσιο εντός περιόδου μικρότερης του έτους (δηλαδή η τράπεζα ανακεφαλαιοποιήθηκε στις 23 Μαρτίου 2009 και η αποπληρωμή προς το Δημόσιο έγινε στις 19 Φεβρουαρίου 2010). (83) Το μεσοπρόθεσμο δάνειο που έλαβε η τράπεζα βάσει του μηχανισμού ρευστότητας προβλέπει αποζημίωση ίση με το υψηλότερο εκ των εξής: (i) των Ειδικών Τραβηκτικών Δικαιωμάτων του ΔΝΤ (εφεξής «SDR») + 345 μονάδες βάσης, και (ii) του 12μηνου διατραπεζικού επιτοκίου δανεισμού (εφεξής «IBOR») + 100 μονάδες βάσης + 123,5 μονάδες βάσης (που αντιστοιχεί σε μηνιαίο μέσο επιτόκιο που κυμαίνεται μεταξύ 3,79 % και 4,08 %), πράγμα που συμφωνεί με τους όρους που ορίζονται στον μηχανισμό ρευστότητας. (84) Η δανειακή σύμβαση για το μεσοπρόθεσμο κρατικό δάνειο προβλέπει την αποπληρωμή του […] η οποία αρχίζει στις 11 Φεβρουαρίου 2011. Σύμφωνα με τα στοιχεία που υπέβαλαν οι ουγγρικές αρχές, η FHB έχει καταβάλει τέσσερις δόσεις, οι οποίες οφείλονταν στις 11 Φεβρουαρίου 2011, στις 11 Μαΐου 2011, στις 11 Αυγούστου 2011 και στις 11 Νοεμβρίου 2011. Η Επιτροπή σημειώνει θετικά ότι προς το παρόν η FHB εκπληρώνει εγκαίρως τις υποχρεώσεις καταβολής των δόσεων του μεσοπρόθεσμου δανείου. Η Επιτροπή δεν έχει λόγο να αμφιβάλλει ότι το δάνειο θα έχει αποπληρωθεί πλήρως και εγκαίρως κατά την ημερομηνία λήξης του. (85) Η εκτίμηση αυτή επιβεβαιώνεται από τις καλές επιδόσεις της FHB παρά τις δυσκολίες του ουγγρικού τραπεζικού τομέα και από το υψηλό ποσοστό κεφαλαίων κατηγορίας 1 (12 % στο τέλος του 2008, που αυξήθηκε σε 16,9 % μετά την ανακεφαλαιοποίηση το 2009 και παρέμεινε στο υψηλό επίπεδο του 10,5 % μετά την αποπληρωμή των κρατικών κεφαλαίων). Εκείνη τη χρονική στιγμή, η κεφαλαιακή απαίτηση για τις ουγγρικές τράπεζες ήταν 8 %. Αντίθετα με ορισμένες άλλες αντίστοιχες τράπεζες, η συγκεκριμένη κατάφερε να διατηρήσει την ισχυρή κεφαλαιακή της θέση (CAR ύψους 10,5 % τον Μάρτιο του 2009, μετά την αποπληρωμή της ανακεφαλαιοποίησης προς το Δημόσιο). Επίσης, διατήρησε την αξιολόγηση Baa3 του οίκου Moody's, αξιολόγηση που εξακολουθεί να θεωρείται «επιπέδου επένδυσης». (86) Με αυτά τα δεδομένα, η Επιτροπή πιστεύει ότι οι δυσκολίες που αντιμετώπισε η FHB ήταν προσωρινής φύσης, αλλά όχι θεμελιώδεις. Θεωρεί λοιπόν ότι η αποζημίωση που κατέβαλε η τράπεζα επαρκεί, δεδομένου ότι είναι αντίστοιχη της αποζημίωσης που απαιτείται από μια ουσιωδώς εύρωστη τράπεζα. (87) Δεδομένου ότι η βιωσιμότητα της τράπεζας δεν τέθηκε σε κίνδυνο εξαιτίας των συνεχιζόμενων δυσκολιών που αντιμετωπίζει η Ουγγαρία, η Επιτροπή δεν θα απαιτήσει την καταβολή πρόσθετης αποζημίωσης προς το Δημόσιο. (88) Επιπλέον, η αποζημίωση που κατέβαλε η FHB προς το Δημόσιο για το μεσοπρόθεσμο δάνειο (βλέπε αιτιολογική σκέψη 84) ήταν σύμφωνη με τους όρους που ορίζονται στον μηχανισμό ρευστότητας. Συνεπώς, η Επιτροπή θεωρεί ότι η αποζημίωση και για τα δύο μέτρα ενίσχυσης είναι κατάλληλη. (89) Η Επιτροπή σημειώνει επίσης ευνοϊκά ότι η τράπεζα δεν κατέβαλε μέρισμα για τις κοινές μετοχές της για τα έτη 2009 και 2010. Η FHB εφάρμοσε επίσης ορισμένους περιορισμούς αναφορικά με τους μισθούς, τις αμοιβές και τα επιδόματα των ανώτερων στελεχών της μέχρι το πέρας της συμμετοχής του ουγγρικού Δημοσίου. (90) Ως εκ τούτου, η Επιτροπή θεωρεί ότι το σχέδιο αναδιάρθρωσης διασφαλίζει τη δέουσα ίδια συνεισφορά της τράπεζας, των μετόχων και της διοίκησης για την κάλυψη των δαπανών αναδιάρθρωσης. 8.4.2.4. Μέτρα για τη διόρθωση των στρεβλώσεων του ανταγωνισμού (91) Η Επιτροπή σημειώνει ότι τα μέτρα που περιέχονται στο σχέδιο αναδιάρθρωσης της τράπεζας για τον περιορισμό των στρεβλώσεων του ανταγωνισμού είναι περιορισμένα. Πρώτον, δεν ελήφθησαν διαρθρωτικά μέτρα. Δεύτερον, τα μέτρα συμπεριφοράς του σχεδίου αναδιάρθρωσης ισχύουν μόνο για όσο διάστημα η τράπεζα επωφελείται από το κεφάλαιο που της χορήγησε το Δημόσιο. Τρίτον, η Επιτροπή σημειώνει θετικά ότι προς το παρόν η FHB εκπληρώνει εγκαίρως τις υποχρεώσεις αποπληρωμής του μεσοπρόθεσμου δανείου. Η Επιτροπή δεν έχει λόγο να αμφιβάλλει ότι η τράπεζα θα είναι σε θέση να αποπληρώσει το δάνειο πλήρως και εγκαίρως κατά την ημερομηνία λήξης του. Τέταρτον, η θέση της FHB στην αγορά δεν άλλαξε σημαντικά αφότου εξαγόρασε την Allianz Bank (με μερίδια αγοράς [3 % - 3,3 %] και [3,4 % - 3,6 %] πριν και μετά την εξαγορά, αντίστοιχα), πράγμα που διαβεβαιώνει την Επιτροπή ότι η επίδραση της εξαγοράς αυτής στις στρεβλώσεις του ανταγωνισμού παραμένει περιορισμένη. (92) Τα μέτρα συμπεριφοράς περιορίζονται στα εξής: - η τράπεζα δεν θα πρέπει να ακολουθεί επιθετική επιχειρηματική στρατηγική, - η τράπεζα δεν θα πρέπει να επενδύει σε νέους επιχειρηματικούς τομείς, με εξαίρεση τις επενδύσεις που είχαν εγκριθεί πριν από τη συμφωνία ανακεφαλαιοποίησης, - η τράπεζα θα πρέπει να αποφεύγει την εκμετάλλευση στην αγορά της ύπαρξης της κρατικής ενίσχυσης. (93) Η Επιτροπή θεωρεί ότι τα υπόλοιπα μέτρα συμπεριφοράς αναφορικά με την ανακεφαλαιοποίηση τα οποία ανέφεραν οι ουγγρικές αρχές στην απάντησή τους στην απόφαση κίνησης της διαδικασίας, με ημερομηνία 27 Ιανουαρίου 2011, μπορούν να θεωρηθούν μέτρα που περιορίζουν τις στρεβλώσεις του ανταγωνισμού τις οποίες προκαλεί η ενίσχυση. (94) Εντούτοις, λαμβάνοντας υπόψη το περιορισμένο μέγεθος της FHB στη λιανική και στην εμπορική αγορά της Ουγγαρίας (μερίδιο αγοράς [0,9 % - 1,08 %] και [0,5 % - 0,9 %], αντίστοιχα, στην αγορά λιανικών καταθέσεων και στην αγορά εταιρικών καταθέσεων) και το γεγονός ότι η τράπεζα αποπλήρωσε το κεφάλαιο που της χορήγησε το Δημόσιο σε λιγότερο από ένα έτος από την έκδοσή του, η Επιτροπή είναι της γνώμης ότι οι στρεβλώσεις του ανταγωνισμού παραμένουν περιορισμένες. Επιπλέον, δεδομένου ότι η FHB έχει ήδη αποπληρώσει τέσσερις δόσεις του μεσοπρόθεσμου κρατικού δανείου που της χορηγήθηκε βάσει του μηχανισμού ρευστότητας, η Επιτροπή δεν έχει λόγο να αμφιβάλλει ότι η τράπεζα θα αποπληρώσει το δάνειο πλήρως και εγκαίρως. (95) Επιπρόσθετα, η αποζημίωση που καταβλήθηκε προς το Δημόσιο είναι σύμφωνη με τον μηχανισμό ανακεφαλαιοποίησης και εγγυήσεων και, ως εκ τούτου, είναι κατάλληλη σύμφωνα με την απαίτηση του σημείου 34 της ανακοίνωσης περί αναδιάρθρωσης. ΣΥΜΠΕΡΑΣΜΑ (96) Η Επιτροπή διαπιστώνει ότι, βάσει των στοιχείων που υπέβαλαν οι ουγγρικές αρχές και του επικαιροποιημένου σχεδίου αναδιάρθρωσης της FHB που ορίζεται στην ενότητα IV της παρούσας απόφασης, τα μέτρα στήριξης που υλοποιήθηκαν υπό τη μορφή δανείου για τη στήριξη της ρευστότητας και ανακεφαλαιοποίησης είναι συμβατά με την εσωτερική αγορά σύμφωνα με το άρθρο 107 παράγραφος 3 στοιχείο β) της Συνθήκης και πληρούν τις απαιτήσεις της ανακοίνωσης περί αναδιάρθρωσης σε ό,τι αφορά τη βιωσιμότητα, τον καταμερισμό των βαρών και τα μέτρα για τον μετριασμό των στρεβλώσεων του ανταγωνισμού. (97) Η Ουγγαρία συμφώνησε κατ' εξαίρεση η αυθεντική γλώσσα της παρούσας απόφασης να είναι η αγγλική, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα μέτρα που περιλαμβάνουν ένα μεσοπρόθεσμο κρατικό δάνειο ύψους 120 δισεκατ. HUF (περίπου 410 εκατ. ευρώ) το οποίο χορηγήθηκε στις 25 Μαρτίου 2009 με ημερομηνία λήξης την 11η Νοεμβρίου 2012 και ανακεφαλαιοποίηση ύψους 30 δισεκατ. HUF (περίπου 100 εκατ. ευρώ), υπό τη μορφή προνομιούχων μετοχών ειδικού μερίσματος συν μιας μετοχής με δικαίωμα ψήφου, που χορηγήθηκε στις 31 Μαρτίου 2009, και τα οποία υλοποίησε η Ουγγαρία για την FHB Jelzálogbank Nyrt είναι συμβατά με την εσωτερική αγορά σύμφωνα με το άρθρο 107 παράγραφος 3 στοιχείο β) της Συνθήκης για τη λειτουργία της Ευρωπαϊκής Ένωσης. Άρθρο 2 Η παρούσα απόφαση απευθύνεται στην Ουγγαρία. Βρυξέλλες, 22 Φεβρουαρίου 2012.

Χρηματοπιστωτικοί οργανισμοί

ΔΗΜΟΣΙΟΝΟΜΙΚΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 152/2012 ΤΗΣ ΕΠΙΤΡΟΠΉΣ της 21ης Φεβρουαρίου 2012 για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. (2) Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Φεβρουαρίου 2012.

Εμπορικές πράξεις

Εμπορική νομοθεσία

Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 20ής Φεβρουαρίου 2012 σχετικά με την εκκαθάριση των λογαριασμών ορισμένων οργανισμών πληρωμών στην Γερμανία όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2010 [κοινοποιηθείσα υπό τον αριθμό Ε(2012) 899] (Το κείμενο στη γερμανική γλώσσα είναι το μόνο αυθεντικό) (2012/103/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως τα άρθρα 30 και 33, Μετά από διαβούλευση με την επιτροπή του Ταμείου, Εκτιμώντας τα ακόλουθα: (1) Με την εκτελεστική απόφαση 2011/271/ΕΕ της Επιτροπής (2) εκκαθαρίστηκαν, για το οικονομικό έτος 2010, οι λογαριασμοί όλων των οργανισμών πληρωμών, πλην εκείνων του βελγικού οργανισμού πληρωμών «Région Wallonne», των γερμανικών οργανισμών πληρωμών «Baden-Württemberg», «Bayern», «Helaba» και «Rheinland-Pfalz», του ιταλικού οργανισμού πληρωμών «ARBEA», του λουξεμβουργιανού οργανισμού πληρωμών «Ministère de l’agriculture, de la Viticulture et du Développement rural» και του σλοβακικού οργανισμού πληρωμών «APA». (2) Μετά τη διαβίβαση νέων στοιχείων και τη διενέργεια πρόσθετων ελέγχων, η Επιτροπή είναι τώρα σε θέση να λάβει απόφαση σχετικά με τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) όσον αφορά την πληρότητα, την ακρίβεια και την ειλικρίνεια των λογαριασμών που υπέβαλαν οι γερμανικοί οργανισμοί πληρωμών «Baden-Württemberg», «Bayern», «Helaba» και «Rheinland-Pfalz». (3) Σύμφωνα με το άρθρο 30 παράγραφος 2 του κανονισμού (ΕΚ) αριθ. 1290/2005, η παρούσα απόφαση λαμβάνεται με την επιφύλαξη μελλοντικών αποφάσεων της Επιτροπής για τον αποκλεισμό από την κοινοτική χρηματοδότηση δαπανών που δεν πραγματοποιήθηκαν σύμφωνα με τους ενωσιακούς κανόνες, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Με την παρούσα απόφαση εκκαθαρίζονται οι λογαριασμοί των γερμανικών οργανισμών πληρωμών «Baden-Württemberg», «Bayern», «Helaba» και «Rheinland-Pfalz» όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Εγγυήσεων (ΕΓΤΕ), για το οικονομικό έτος 2010. Στο παράρτημα παρατίθενται τα ποσά προς ανάκτηση από κάθε κράτος μέλος ή προς καταβολή σε κάθε κράτος μέλος στο πλαίσιο κάθε προγράμματος αγροτικής ανάπτυξης σύμφωνα με την παρούσα απόφαση, συμπεριλαμβανομένων εκείνων που προκύπτουν από την εφαρμογή του άρθρου 33 παράγραφος 8 του κανονισμού (ΕΚ) αριθ. 1290/2005. Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 20 Φεβρουαρίου 2012.

Λογιστική διαχείριση

Δημόσιες επιχειρήσεις

ΔΗΜΟΣΙΟΝΟΜΙΚΑ


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 20ής Φεβρουαρίου 2012 σχετικά με την εκκαθάριση των λογαριασμών ορισμένων οργανισμών πληρωμών στη Γερμανία όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2008 [κοινοποιηθείσα υπό τον αριθμό Ε(2012) 907] (Το κείμενο στη γερμανική γλώσσα είναι το μόνο αυθεντικό) (2012/104/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως τα άρθρα 30 και 33, Ύστερα από διαβούλευση με την επιτροπή του Ταμείου, Εκτιμώντας τα ακόλουθα: (1) Με τις αποφάσεις της Επιτροπής 2009/373/ΕΚ (2), 2010/59/ΕΕ (3), 2010/721/ΕΕ (4) και 2011/103/ΕΕ (5) εκκαθαρίστηκαν, για το οικονομικό έτος 2008, οι λογαριασμοί όλων των οργανισμών πληρωμών, πλην εκείνων του γερμανικού οργανισμού πληρωμών «Bayern» και του ελληνικού οργανισμού πληρωμών «ΟΠΕΚΕΠΕ». (2) Μετά τη διαβίβαση νέων πληροφοριακών στοιχείων και τη διενέργεια πρόσθετων ελέγχων, η Επιτροπή είναι τώρα σε θέση να λάβει απόφαση σχετικά με τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) όσον αφορά την πληρότητα, την ακρίβεια και την ειλικρίνεια των λογαριασμών που υπέβαλε ο γερμανικός οργανισμός πληρωμών «Bayern». (3) Σύμφωνα με το άρθρο 30 παράγραφος 2 του κανονισμού (ΕΚ) αριθ. 1290/2005, η παρούσα απόφαση λαμβάνεται με την επιφύλαξη μελλοντικών αποφάσεων της Επιτροπής για τον αποκλεισμό από την κοινοτική χρηματοδότηση δαπανών που δεν πραγματοποιήθηκαν σύμφωνα με τους ενωσιακούς κανόνες, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εκκαθαρίζονται οι λογαριασμοί του γερμανικού οργανισμού πληρωμών «Bayern» όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για το οικονομικό έτος 2008. Στο παράρτημα παρατίθενται τα ποσά προς ανάκτηση από κάθε κράτος μέλος ή προς καταβολή σε κάθε κράτος μέλος στο πλαίσιο κάθε προγράμματος αγροτικής ανάπτυξης σύμφωνα με την παρούσα απόφαση, συμπεριλαμβανομένων εκείνων που προκύπτουν από την εφαρμογή του άρθρου 33 παράγραφος 8 του κανονισμού (ΕΚ) αριθ. 1290/2005. Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 20 Φεβρουαρίου 2012.

Λογιστική διαχείριση

Δημόσιες επιχειρήσεις

ΔΗΜΟΣΙΟΝΟΜΙΚΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 150/2012 ΤΗΣ ΕΠΙΤΡΟΠΉΣ της 20ής Φεβρουαρίου 2012 για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. (2) Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Φεβρουαρίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 142/2012 ΤΗΣ ΕΠΙΤΡΟΠΉΣ της 17ης Φεβρουαρίου 2012 σχετικά με την τροποποίηση των αντιπροσωπευτικών τιμών και των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/2012 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2011/2012 καθορίστηκαν στον εκτελεστικό κανονισμό (ΕΕ) αριθ. 971/2011 της Επιτροπής (3). Οι εν λόγω τιμές και οι δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 138/2012 της Επιτροπής (4). (2) Τα στοιχεία που έχει, επί του παρόντος, στη διάθεσή της η Επιτροπή οδηγούν στην τροποποίηση των εν λόγω ποσών, σύμφωνα με το άρθρο 36 του κανονισμού (ΕΚ) αριθ. 951/2006. (3) Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον εκτελεστικό κανονισμό (ΕΕ) αριθ. 971/2011 για την περίοδο 2011/2012, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 17 Φεβρουαρίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 143/2012 ΤΗΣ ΕΠΙΤΡΟΠΉΣ της 17ης Φεβρουαρίου 2012 σχετικά με την έκδοση πιστοποιητικών εισαγωγής για αιτήσεις που υποβλήθηκαν κατά τις πρώτες επτά ημέρες του Φεβρουαρίου 2012 στο πλαίσιο δασμολογικής ποσόστωσης εισαγωγής για το βόειο κρέας υψηλής ποιότητας η διαχείριση της οποίας γίνεται βάσει του κανονισμού (ΕΚ) αριθ. 620/2009 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1), Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2, Εκτιμώντας τα ακόλουθα: (1) Ο κανονισμός (ΕΚ) αριθ. 620/2009 της Επιτροπής, της 13ης Ιουλίου 2009, όσον αφορά τη διαχείριση δασμολογικής ποσόστωσης εισαγωγής για το βόειο κρέας υψηλής ποιότητας (3), θεσπίζει λεπτομερείς κανόνες για την υποβολή των αιτήσεων και την έκδοση πιστοποιητικών εισαγωγής. (2) Το άρθρο 7 παράγραφος 2 του κανονισμού (ΕΚ) αριθ. 1301/2006 προβλέπει ότι σε περίπτωση που οι ποσότητες οι οποίες καλύπτονται από τις αιτήσεις για πιστοποιητικά υπερβαίνουν τις διαθέσιμες ποσότητες για την περίοδο της δασμολογικής ποσόστωσης, καθορίζονται συντελεστές κατανομής για τις ποσότητες που καλύπτει κάθε αίτηση πιστοποιητικού. Οι αιτήσεις πιστοποιητικών εισαγωγής που υποβλήθηκαν δυνάμει του άρθρου 3 του κανονισμού (ΕΚ) αριθ. 620/2009 από την 1η έως τις 7 Φεβρουαρίου 2012 υπερβαίνουν τις διαθέσιμες ποσότητες. Συνεπώς, πρέπει να προσδιοριστεί σε ποιο βαθμό είναι δυνατή η έκδοση πιστοποιητικών εισαγωγής καθώς και ο συντελεστής κατανομής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στις αιτήσεις χορήγησης δικαιωμάτων εισαγωγής οι οποίες αφορούν την ποσόστωση με αύξοντα αριθμό 09.4449 και έχουν υποβληθεί από την 1η έως τις 7 Φεβρουαρίου 2012 σύμφωνα με το άρθρο 3 του κανονισμού (ΕΚ) αριθ. 620/2009 εφαρμόζεται συντελεστής κατανομής 0,392215 %. Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 17 Φεβρουαρίου 2012.

Εμπορικές πράξεις

Εμπορική νομοθεσία

ΤΕΛΩΝΕΙΑΚΗ ΝΟΜΟΘΕΣΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 141/2012 ΤΗΣ ΕΠΙΤΡΟΠΉΣ της 17ης Φεβρουαρίου 2012 για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. (2) Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 17 Φεβρουαρίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 138/2012 ΤΗΣ ΕΠΙΤΡΟΠΉΣ της 16ης Φεβρουαρίου 2012 σχετικά με την τροποποίηση των αντιπροσωπευτικών τιμών και των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/2012 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2011/2012 καθορίστηκαν στον εκτελεστικό κανονισμό (ΕΕ) αριθ. 971/2011 της Επιτροπής (3). Οι εν λόγω τιμές και οι δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 78/2012 της Επιτροπής (4). (2) Τα στοιχεία που έχει, επί του παρόντος, στη διάθεσή της η Επιτροπή οδηγούν στην τροποποίηση των εν λόγω ποσών, σύμφωνα με το άρθρο 36 του κανονισμού (ΕΚ) αριθ. 951/2006. (3) Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον εκτελεστικό κανονισμό (ΕΕ) αριθ. 971/2011 για την περίοδο 2011/2012, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Φεβρουαρίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 137/2012 ΤΗΣ ΕΠΙΤΡΟΠΉΣ της 16ης Φεβρουαρίου 2012 για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. (2) Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Φεβρουαρίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 132/2012 ΤΗΣ ΕΠΙΤΡΟΠΉΣ της 15ης Φεβρουαρίου 2012 για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. (2) Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 15 Φεβρουαρίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 133/2012 ΤΗΣ ΕΠΙΤΡΟΠΉΣ της 15ης Φεβρουαρίου 2012 για τον καθορισμό των εισαγωγικών δασμών στον τομέα των σιτηρών οι οποίοι εφαρμόζονται από τις 16 Φεβρουαρίου 2012 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), Έχοντας υπόψη τον κανονισμό (ΕΕ) αριθ. 642/2010 της Επιτροπής, της 20ής Ιουλίου 2010, για τις λεπτομέρειες εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους εισαγωγικούς δασμούς στον τομέα των σιτηρών (2), και ιδίως το άρθρο 2 παράγραφος 1, Εκτιμώντας τα ακόλουθα: (1) Το άρθρο 136 παράγραφος 1 του κανονισμού (ΕΚ) αριθ. 1234/2007 προβλέπει ότι, για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, ο εισαγωγικός δασμός ισούται με την τιμή παρέμβασης που ισχύει για τα προϊόντα αυτά κατά την εισαγωγή τους, προσαυξημένη κατά 55 % μείον την τιμή εισαγωγής cif που εφαρμόζεται στο συγκεκριμένο φορτίο. Ωστόσο, ο δασμός αυτός δεν επιτρέπεται να υπερβαίνει τον συντελεστή δασμού του κοινού δασμολογίου. (2) Το άρθρο 136 παράγραφος 2 του κανονισμού (ΕΚ) αριθ. 1234/2007 προβλέπει ότι, για τον υπολογισμό του εισαγωγικού δασμού που αναφέρεται στην παράγραφο 1 του εν λόγω άρθρου, καθορίζονται σε τακτικά διαστήματα αντιπροσωπευτικές τιμές εισαγωγής cif για τα προϊόντα αυτά. (3) Σύμφωνα με το άρθρο 2 παράγραφος 2 του κανονισμού (ΕΕ) αριθ. 642/2010, η τιμή που πρέπει να λαμβάνεται υπόψη για τον υπολογισμό του εισαγωγικού δασμού για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, είναι η ημερήσια αντιπροσωπευτική τιμή εισαγωγής cif η οποία ορίζεται βάσει της μεθόδου που προβλέπεται στο άρθρο 5 του εν λόγω κανονισμού. (4) Είναι σκόπιμο να καθοριστούν οι εισαγωγικοί δασμοί για την περίοδο από τις 16 Φεβρουαρίου 2012, οι οποίοι θα ισχύουν έως τον εκ νέου καθορισμό τους. (5) Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Από τις 16 Φεβρουαρίου 2012, οι εισαγωγικοί δασμοί στον τομέα των σιτηρών, οι οποίοι αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, καθορίζονται στο παράρτημα I του παρόντος κανονισμού βάσει των στοιχείων του παραρτήματος II. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 15 Φεβρουαρίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 15ης Φεβρουαρίου 2012 σχετικά με τη χρηματοδοτική συνδρομή της Ένωσης στο πλαίσιο έκτακτων μέτρων για την καταπολέμηση της γρίπης των πτηνών στη Γερμανία, την Ιταλία και τις Κάτω Χώρες το 2011 [κοινοποιηθείσα υπό τον αριθμό C(2012) 776] (Τα κείμενα στη γερμανική, ιταλική και ολλανδική γλώσσα είναι τα μόνα αυθεντικά) (2012/132/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 4, Εκτιμώντας τα ακόλουθα: (1) Η γρίπη των πτηνών είναι λοιμώδης ιογενής νόσος των πουλερικών και άλλων πτηνών σε αιχμαλωσία, η οποία μπορεί να έχει σοβαρές επιπτώσεις στην κερδοφορία της πτηνοτροφίας και να διαταράξει το εμπόριο εντός της Ένωσης και τις εξαγωγές προς τρίτες χώρες. (2) Σε περίπτωση επιδημικής έξαρσης της γρίπης των πτηνών, υπάρχει κίνδυνος να διαδοθεί ο νοσογόνος παράγοντας σε άλλες εκμεταλλεύσεις εκτροφής πουλερικών εντός του συγκεκριμένου κράτους μέλους, αλλά επίσης και σε άλλα κράτη μέλη και σε τρίτες χώρες μέσω του εμπορίου ζώντων πουλερικών ή προϊόντων πουλερικών. (3) Η οδηγία 2005/94/ΕΚ του Συμβουλίου (2), σχετικά με κοινοτικά μέτρα για την καταπολέμηση της γρίπης των πτηνών εισάγει μέτρα τα οποία, σε περίπτωση επιδημικής έξαρσης, πρέπει να εφαρμόζονται επειγόντως από τα κράτη μέλη, ώστε να προλαμβάνεται η περαιτέρω εξάπλωση του ιού. (4) Η απόφαση 2009/470/ΕΚ ορίζει τις διαδικασίες που διέπουν τη χρηματοδοτική συμμετοχή της Ένωσης για συγκεκριμένα κτηνιατρικά μέτρα, συμπεριλαμβανομένων των έκτακτων μέτρων. Σύμφωνα με το άρθρο 4 παράγραφος 2 της εν λόγω απόφασης, τα κράτη μέλη λαμβάνουν χρηματοδοτική συνδρομή για την κάλυψη του κόστους ορισμένων μέτρων με σκοπό την εξάλειψη της γρίπης των πτηνών. (5) Στο άρθρο 4 παράγραφος 3 πρώτη και δεύτερη περίπτωση της απόφασης 2009/470/ΕΚ καθορίζονται κανόνες για το ποσοστό των δαπανών των κρατών μελών οι οποίες μπορούν να καλυφθούν από τη χρηματοδοτική συνδρομή της Ένωσης. (6) Η καταβολή χρηματοδοτικής συνδρομής από την Ένωση για τη λήψη έκτακτων μέτρων με σκοπό την εξάλειψη της γρίπης των πτηνών υπόκειται στους κανόνες που καθορίζονται στον κανονισμό (ΕΚ) αριθ. 349/2005 της Επιτροπής, της 28ης Φεβρουαρίου 2005, για τους κανόνες σχετικά με την κοινοτική χρηματοδότηση των επειγουσών παρεμβάσεων και της καταπολέμησης ορισμένων νόσων των ζώων που αναφέρονται στην απόφαση 90/424/ΕΟΚ του Συμβουλίου (3). (7) Το 2011 εξάρσεις της γρίπης των πτηνών σημειώθηκαν στη Γερμανία, την Ιταλία και τις Κάτω Χώρες. Η Γερμανία, η Ιταλία και οι Κάτω Χώρες έλαβαν μέτρα σύμφωνα με την οδηγία 2005/94/ΕΚ για να καταπολεμήσουν αυτές τις επιδημικές εξάρσεις. (8) Οι αρχές της Γερμανίας, της Ιταλίας και των Κάτω Χωρών μπόρεσαν να καταδείξουν, μέσω εκθέσεων που υπέβαλαν στη μόνιμη επιτροπή για την τροφική αλυσίδα και την υγεία των ζώων και με τη συνεχή διαβίβαση πληροφοριών σχετικά με την εξέλιξη της κατάστασης της νόσου, ότι εφάρμοσαν αποτελεσματικά τα μέτρα ελέγχου τα οποία προβλέπονται στην οδηγία 2005/94/ΕΚ. (9) Συνεπώς, οι αρχές της Γερμανίας, της Ιταλίας και των Κάτω Χωρών έχουν εκπληρώσει τις τεχνικές και διοικητικές υποχρεώσεις τους όσον αφορά τα μέτρα που προβλέπονται στο άρθρο 4 παράγραφος 2 της απόφασης 2009/470/ΕΚ και στο άρθρο 6 του κανονισμού (ΕΚ) αριθ. 349/2005. (10) Στο παρόν στάδιο, δεν μπορεί να καθοριστεί το ακριβές ποσό της χρηματοδοτικής συνδρομής από την Ένωση, καθώς τα στοιχεία που παρασχέθηκαν σχετικά με το κόστος αποζημίωσης και τις λειτουργικές δαπάνες αποτελούν εκτιμήσεις. (11) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Χρηματοδοτική συνδρομή της Ένωσης στη Γερμανία, στην Ιταλία και στις Κάτω Χώρες 1. Η Ένωση χορηγεί χρηματοδοτική συνδρομή στη Γερμανία, στην Ιταλία και στις Κάτω Χώρες για τις δαπάνες που πραγματοποίησαν τα εν λόγω κράτη μέλη στο πλαίσιο της λήψης μέτρων, σύμφωνα με το άρθρο 4 παράγραφοι 2 και 3 της απόφασης 2009/470/ΕΚ, για την καταπολέμηση της γρίπης των πτηνών στη Γερμανία, στην Ιταλία και στις Κάτω Χώρες το 2011. 2. Το ύψος της χρηματοδοτικής συνδρομής που προβλέπεται στην παράγραφο 1 καθορίζεται σε μεταγενέστερη απόφαση η οποία θα εκδοθεί σύμφωνα με τη διαδικασία που προβλέπεται στο άρθρο 40 παράγραφος 2 της απόφασης 2009/470/ΕΚ. Άρθρο 2 Αποδέκτες Η παρούσα απόφαση απευθύνεται στην Ομοσπονδιακή Δημοκρατία της Γερμανίας, στην Ιταλική Δημοκρατία και στο Βασίλειο των Κάτω Χωρών. Βρυξέλλες, 15 Φεβρουαρίου 2012.

Πολιτική για την υγεία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 128/2012 ΤΗΣ ΕΠΙΤΡΟΠΉΣ της 14ης Φεβρουαρίου 2012 για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. (2) Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 14 Φεβρουαρίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΑΠΌΦΑΣΗ ΤΟΥ ΣΥΜΒΟΥΛΊΟΥ της 14ης Φεβρουαρίου 2012 για τη θέση της Ευρωπαϊκής Ένωσης σχετικά με το σχέδιο κανονισμού της Οικονομικής Επιτροπής των Ηνωμένων Εθνών για την Ευρώπη για την ασφάλεια των πεζών και το σχέδιο κανονισμού της Οικονομικής Επιτροπής των Ηνωμένων Εθνών για την Ευρώπη για τις φωτεινές πηγές με διόδους εκπομπής φωτός (LED) (2012/143/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (1), και ιδίως το άρθρο 4 παράγραφος 2 δεύτερη περίπτωση, Έχοντας υπόψη την πρόταση της Ευρωπαϊκής Επιτροπής, Έχοντας υπόψη τη σύμφωνη γνώμη του Ευρωπαϊκού Κοινοβουλίου (2), Εκτιμώντας τα ακόλουθα: (1) Σκοπός των τυποποιημένων απαιτήσεων του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη (ΗΕ/ΟΕΕ) για τις ενιαίες διατάξεις σχετικά με την έγκριση μηχανοκίνητων οχημάτων όσον αφορά την επίδοσή τους στην ασφάλεια των πεζών (3) και του σχεδίου κανονισμού ΗΕ/ΟΕΕ για τις ενιαίες διατάξεις σχετικά με την έγκριση φωτεινών πηγών με διόδους εκπομπής φωτός (LED) για χρήση σε μονάδες φανών σηματοδότησης σε μηχανοκίνητα οχήματα και τα ρυμουλκούμενά τους (4) είναι να εξαλειφθούν τα τεχνικά εμπόδια στο εμπόριο οχημάτων με κινητήρα μεταξύ των συμβαλλόμενων μερών της αναθεωρημένης συμφωνίας του 1958 και να εξασφαλιστεί ότι τα οχήματα αυτά θα παρέχουν υψηλό επίπεδο ασφάλειας και προστασίας. (2) Είναι σκόπιμο να καθοριστεί η θέση της Ευρωπαϊκής Ένωσης όσον αφορά τα εν λόγω σχέδια κανονισμών και στη συνέχεια να δοθεί η δυνατότητα στην Ένωση, εκπροσωπούμενη από την Επιτροπή, να ψηφίσει υπέρ αυτών. (3) Τα σχέδια κανονισμών, τόσο για την ασφάλεια των πεζών όσο και για τις φωτεινές πηγές με διόδους εκπομπής φωτός (LED), θα πρέπει να ενσωματωθούν στο σύστημα έγκρισης τύπου της ΕΕ για τα μηχανοκίνητα οχήματα, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το σχέδιο κανονισμού ΗΕ/ΟΕΕ για τις ενιαίες διατάξεις σχετικά με την έγκριση μηχανοκίνητων οχημάτων όσον αφορά την επίδοσή τους στην ασφάλεια των πεζών, ως έχει στο έγγραφο ECΕ TRANS/WP.29/2010/127. Άρθρο 2 Εγκρίνεται το σχέδιο κανονισμού ΗΕ/ΟΕΕ για τις ενιαίες διατάξεις σχετικά με την έγκριση φωτεινών πηγών με διόδους εκπομπής φωτός (LED) για χρήση σε μονάδες φανών σηματοδότησης σε μηχανοκίνητα οχήματα και τα ρυμουλκούμενά τους μαζί με τα σχετικά διορθωτικά, ως έχει στο έγγραφο ECE TRANS/WP.29/2010/44. Άρθρο 3 Η Ένωση, εκπροσωπούμενη από την Επιτροπή, θα ψηφίσει υπέρ των σχεδίων κανονισμών ΗΕ/ΟΕΕ που αναφέρονται στα άρθρα 1 και 2 κατά την προσεχή συνεδρίαση της Διοικητικής Επιτροπής του Παγκόσμιου φόρουμ της ΗΕ/ΟΕΕ για την Εναρμόνιση των Κανονισμών σχετικά με τα Οχήματα. Άρθρο 4 Σύμφωνα με τα άρθρα 35 και 36 της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (5), αναγνωρίζεται η ισοδυναμία των απαιτήσεων του σχεδίου κανονισμού ΗΕ/ΟΕΕ για τις ενιαίες διατάξεις σχετικά με την έγκριση μηχανοκίνητων οχημάτων όσον αφορά την επίδοσή τους στην ασφάλεια των πεζών και αυτών που ορίζονται στο παράρτημα I, παράγραφοι 3.1, 3.3, 3.4 και 3.5 του κανονισμού (ΕΚ) αριθ. 78/2009 του Ευρωπαϊκού Κοινοβουλίου και του Συμβουλίου, της 14ης Ιανουαρίου 2009, σχετικά με την έγκριση τύπου μηχανοκίνητων οχημάτων όσον αφορά την προστασία των πεζών και άλλων ανεπαρκώς προστατευόμενων χρηστών των οδών (6). Άρθρο 5 Τα σχέδια κανονισμών ΗΕ/ΟΕΕ που αναφέρονται στα άρθρα 1 και 2 καθίστανται μέρος του συστήματος έγκρισης τύπου της ΕΕ για τα μηχανοκίνητα οχήματα. Άρθρο 6 Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης. Βρυξέλλες, 14 Φεβρουαρίου 2012.

Οργανισμός Ηνωμένων Εθνών (Ο.Η.Ε.)

Διεθείς οργανισμοί

ΔΙΕΘΝΕΙΣ ΣΧΕΣΕΙΣ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 124/2012 ΤΗΣ ΕΠΙΤΡΟΠΉΣ της 13ης Φεβρουαρίου 2012 για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. (2) Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 13 Φεβρουαρίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 119/2012 ΤΗΣ ΕΠΙΤΡΟΠΉΣ της 10ης Φεβρουαρίου 2012 για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: (1) Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού. (2) Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης, Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Φεβρουαρίου 2012.

Εμπορικές πράξεις

Εμπορική νομοθεσία

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ